LSV | Marton: Da se čuje glas normalne Srbije\nKRAGUJEVAC – Portparol Lige socijaldemokrata Vojvodine Aleksandar Marton izjavio je da je potrebno da se u budućem sazivu Skupštine Srbije čuje ideja o normalnoj, građanskoj i demokratskoj Srbiji. On je na XXII tribini Foruma pisaca i Građanskog demokratskog rekao da je ljudima dosta srednjovekovne Srbije koja pokušava da se sa svima svađa i da svima deli lekcije. Tribina je održana proteklog vikenda u Kulturnom centru Stevanović u Botunju kod Kragujevca, a na njoj su, osim Martona, govorili i književnik Vidosav Stevanović i predsednik GDF Aeksandar Olenik.\nAleksandar Marton je podsetio na period vladavine Slobodana Miloševića i pogubnim potezima SPC i SANU „nakon čega se stvorila jedna Srbija (i AP Vojvodina u njoj) koja nije više bila oaza slobodnog razmišljanja i negovanja dobrosusedskih odnosa, i bojim se da danas imamo oaze raznih grupa sa svojim interesima i srećom tu je i ova naša, proevropska“.\nMarton je rekao da mnogi „koji su bili na našoj strani“ tu više nisu i kao primer naveo trenera fudbalera Partizana Savu Miloševića „koji je nedavno u Kuriru rekao da bi se izvinio Miloševiću, isti onaj Savo koji je svojevremeno u duelu Borisa Tadića protiv Tomislava Nikolića podržavao ovog prvog“.\nPotrebno je, rekao je Marton, da se u budućem sazivu Skupštine Srbije čuje ideja o normalnoj, građanskoj i demokratskoj Srbiji, bilo da u tom parlamentu bude sedelo 11, 19, ili 20 ljudi koji ovako razmišljaju. Kako je rekao, siguran je da će ih biti, i da će dobar deo građana da shvati da Evropska unija nije bauk, da nije strašilo, nešto što građani Srbije treba da mrze, jer deca građana Srbije upravo odlaze u tu „nesrećnu Uniju“ i da moramo da budemo mnogo glasniji da bismo to građanima objasnili.\n- Bez obzira koliko je naše društvo devastirano devedesetih godina prošlog veka, nadam se da će većina građana ove zemlje u ovim i svim narednim izborima početi da razmišlja svojom glavom i da shvate da nije dobro da imamo loše odnose sa Crnom Gorom, BiH, i sa Hrvatskom i da imamo dobre odnose samo sa Viktorom Orbanom koji je toliko otišao desno da to liči na politiku iz četrdesetih prošlog veka. Još jednom: verujem da u ovoj zemlji ima mnogo ljudi koji će reći da je dosta te srednjovekovne Srbije koja pokušava da se sa svima svađa i da svima deli lekcije – zaključio je on.


Tanjug 8. aprila 2021. 15:01\nBEOGRAD – Postoji veliki prostor za ulaganja Velike Britanije u sektor obnovljivih izvora energije i rudarstvo u Srbiji, zaključili su na današnjem sastanku ministarka rudarstva i energetike Zorana Mihajlović i ministar za izvoz u vladi Ujedinjenog Kraljevstva Grejem Stjuart.\n”Imali smo dobru saradnju sa Velikom Britanijom u resoru transporta i infrastrukture, gde smo započeli izgradnju Moravskog koridora uz podršku ‘UK eksport fajnensa’. Nadam se da ćemo imati jednako dobru saradnju i u oblasti energetike i da ćemo raditi zajedno na novim projektima. Srbija je napravila novi zakonski okvir u oblasti energetike i rudarstva, kojim uvodimo elektronske procedure i stvaramo uslove za nove investicije, posebno u oblasti obnovljivih izvora energije“, izjavila je ministarka Mihajlović.\nDodala je da postoji veliki potencijal i za nova ulaganja u naše rudarstvo.\n„Vrednost potvrđenih rezervi mineralnih sirovina je veća od 200 milijardi dolara, i pripremili smo novi zakon o rudarstvu koji će omogućiti da te resurse koristimo na održiv način”, ocenila je Mihajlovićeva.\nPotpredsednica srpske Vlade je dodala da Srbija kreće u izradu nove strategije razvoja energetike i nacionalnog plana za klimu i energetiku, i da je otvorena da čuje i koristi iskustva zemalja koje su odmakle u procesu dekarbonizacije energetskog i transportnog sektora, borbi protiv klimatskih promena i razvoju vodoničnih tehnologija.\nMinistar Stjuart je rekao da postoji veliki potencijal za unapređenje ekonomske saradnje Ujedinjenog Kraljevstva i Srbije, i da Srbija ima priliku da bude jedan od lidera kad je reč o investicijama u obnovljive izvore energije.\n”Naše dve zemlje su u prošlosti bile veoma dobri trgovinski partneri i postoji prostor da ta saradnja i danas bude mnogo bolja. Postoji potencijal da više sarađujemo i u oblasti infrastrukture, energetike, rudarstva, a imamo veliko iskustvo i u borbi protiv klimatskih promena, što sve može da transformiše naše odnose u budućnosti”, naveo je Stjuart.\nSastanku je porisustvovala ambasador Velike Britanije u Beogradu Šan Meklaud.


Mihajlović: Situacija stabilna, imamo dovoljno energenata\nOktobar 23, 2021 9:26\nAktuelna energetska kriza u Evropi i svetu nije zaobišla ni našu zemlju, ali situacija u Srbiji je stabilna jer imamo dovoljno energenata za snabdevanje građana, kao i za industriju, izjavila je potpredsednica vlade i ministarka rudarstva i energetike Zorana Mihajlović i dodala da su u ovom trenutku problem cene po kojima će se narednih meseci nabavljati prirodni gas i struja.\n"Prognoze su da će sličnih poremećaja biti i narednih godina i važno je da iz ove krize izvučemo poruke i da naša javna preduzeća shvate da moraju biti efikasnija i da odgovornije planiraju remonte postojećih kapaciteta i investicije, ali i nabavku energenata. Zna se da je rast cene gasa počeo još u maju. To znači da je bilo dovoljno vremena da ''Srbijagas'' obezbedi dodatne količine gasa, barem za period do kraja ove godine i to pod daleko povoljnijim uslovima nego što su trenutni, jer smo sačuvali gas u skladištu u Banatskom Dvoru", rekla je za "Politiku" Mihajlović.\nOna kaže da plan investicija koje je uradilo ministarstvo na čijem je čelu obuhvata projekte u rudarstvu i energetici vredne 17 miliona evra.\n"To je zato što u Srbiji u poslednje tri decenije nije izgrađena nijedna velika termo ili hidroelektrana. Nama su potrebe nove velike i srednje hidroelektrane, gasne elektrane, kao i značajno veće korišćenje obnovljivih izvora energije kako bismo bili energetski bezbedni", kazala je ministarka.\nMihajlović ističe da je ležiste "Čukaru Peki" Gornja zona jedno od najbogatijih nalazišta rude bakra i zlata u svetu i u novi rudnik kod kod Bora uloženo je 474 miliona dolara.\n"Bić to prvi zeleni rudnik u Srbiji, sa primenom najmodernijih tehnologija i najviših standarda u oblasti zaštite z zivotne sredine. Time će Srbija u nekom trenutku postati drugi najveći proizvođač bakra u Evropi, odmah posle Poljske, a nase učešće u proizvodnji ove rude povećaće se sa pet na 18 odsto. A po proizvodnji zlata približićemo se Finskoj, koja je najveći proizvođač ovog dragocenog metala u Evropi", dodala je.\nOna je naglasila da je cilj da Srbije ne bude samo izvosnik sirovine, već da razvije čitav lanac proizvodnje, uključujući električne baterije i električne automobile.\nSrbija je trentuno oko četiri puta manje energetski efikasna od proseka EU, što znači da baci "kroz prozo" celokupnu proizvodnju jedne termoelektrane, naglašava Mihajlović.\nPovećanje energetske efikasnosti važno je za svako domaćinstvo, jer tako smanjujete svoje račune, baš kao što i iindustrija mora da povede računa o potrošnji energije, poručuje Mihajlović.\n"Kroz program energetske efikasnosti, do kraja godine, u 67 opština biće zamenjena stolarija, unapređena izolacija ili ugrajdeni novi kotlovi za grejhanje. Već početkom iduće godine biće raspisan novi javnim poziv za zamenu stolarije i u svim drugim lokalnim samoupravama, a u skoro 40 opština građani će moći da uz podršku države da postave solarne panele i postanu kupci - proizvođači električne energije", kazala je Mihajlović.\nVučić i Miler: Gasprom isporučio 57 odsto više gasa nego 2020. godine 17\nPKS: Podrška mladima kroz projekat "Budite održivi" 12\nMihajlović: Toplane u Srbiji biće efikasnije i modernije 16\nObradović: Odlažu se platni razredi do 2025. godine 17\nVučić: Na jednom mestu se najbolje vidi koliko je Srbija napredovala 32


srbijasport.net - Vesti - Superliga Srbije - Radnički nastavio da ulaže u budućnost\nSreda, 23.10.2019 06:57\n03.10.2019 Vojkan Andrejić\nFudbalski klub Radnički Niš nastavio je sa potpisivanjem stipendijskih ugovora sa talentovanim igračima iz svoje škole fudbala. Poslednji u nizu fudbalera koji su potpisali ove ugovore su članovi kadetske selekcije Danijel Ranđelov, Miloš Zdravković i Luka Paunović, svi rođeni 2003. godine.\nRanđelov je standardni kadetski reprezentativac Srbije i kapiten kadetske selekcije Radničkog. Igra na poziciji napadača, snalazi se podjednako dobro i kao centralni i kao krilni igrač navale, i krase ga izuzetna brzina, raznovrstan dribling i osećaj za gol. Takođe, dominira u skok igri.\nZdravković pokriva poziciju desnog beka i desnog spoljnog igrača, a može da odgovori na zadatke i kao centralni defanzivac. Njegovu igru odlikuje sigurnost u fazi odbrane, izuzetan centaršut, kao i podjednak značaj u igri i u fazi odbrane i u napadu. Takođe je član kadetske reprezentacije Srbije.\nPaunović je zadnji vezni igrač, koji svojim partijama prikazuje kvalitete koji krase dosta iskusnije igrače na njegovoj poziciji. Sigurnost i dominacija u fazi odbrane, gde vrlo uspešno neutrališe protivničke napade, kao i odličan pas i pregled igre, kojima razvija kontranapade samo su neki od njegovih kvaliteta.\nKadeti Radničkog svoj kvalitet ove sezone pokazuju i nastupima u Kadetskoj Ligi Srbije, gde nakon devet odigranih kola zauzimaju mesto u samom vrhu tabele i samo su na tri boda manje od lidera Crvene Zvezde.\nRadnički će i u narednom periodu nastaviti da podstiče mlade igrače potpisivanjem ugovora, a cilj je zadržavanje talenata na Čairu, koji će u narednom periodu činiti okosnicu prvog tima. Ovakvi potezi su u potpunosti u skladu sa najavama prvog čoveka kluba Ivice Tončeva, koji stalno ističe da Radnički treba da se okrene sopstvenoj fudbalskoj školi i stvaranju okosnice tima od najtalentovanijih igrača sa jugositoka Srbije. Miloš Zdravković je rođen u Knjaževcu, a Luka Paunović u Leskovcu, a na okupu su u ekipi Radničkog već tri sezone. Stipendisti će postepeno biti priključivani prvom timu, kako bi im se pružila šansa da se što brže i kvalitetnije razvijaju i nametnu za seniorska takmičenja


11:00 >> 13:39\nDrobnjak je rekao da je "Pančevac" star, te da će u naredne tri ili četiri godine u njegovoj blizini nići novi most\nPančevački most Foto:24sedam/ Katarina Mihajlović\nDirektor JP "Puteva Srbije" Zoran Drobnjak potvrdio je da će Pančevački most u Beogradu biti srušen i da ne postoji mogućnost sanacije.\nDrobnjak je rekao da je "Pančevac" star, te da će u naredne tri ili četiri godine u njegovoj blizini nići novi most. Iako se prethodnih godina govorilo o sanaciji i rekonstrukciji, on je naglasio da je to nemoguće i potpuno neisplativo budući da je most oštećen sve do samog temelja.\nPančevački most, 24sedam/ Katarina Mihajlović\nDodao je da se još ne zna tačna lokacija novog mosta i koliko će biti udaljen od Pančevačkog.\n- Sada treba da počne izrada novog projekta. Treba da postignemo da funkcionišu sve saobraćajne veze bez ikakvog prekida za vreme trajanja radova - objasnio je Drobnjak.\nOn dodaje da sanacija "Pančevca" ne dolazi u obzir, jer je most star više od 60 godina.\nPrintscreen/YouTube/Radio Slobodna Evropa\n- Sanaciju smo uradili na Gazeli, koja je stara 30 godina, a to je koštalo 55 miliona evra. Tamo nije postojala alternativa niti mesto za novi most. Pančevački most će se povremeno sanirati kako bi bio funkcionalan dok se novi ne izgradi, ali on se ne može potpuno sanirati. Za sve ovo će sigurno biti potrebno nekoliko godina i radiće se u saradnji sa Gradom Beogradom, državom i preduzećima za izgradnju - objašnjava Drobnjak.\nPodsetimo, detaljnim pregledom betonskih rekonstrukcija još 2006. godine utvrđen je veliki broj oštećenja na "Pančevcu", dok su 2008. uočena još veća pogoršanja i to na osnovnim konstruktivnim elementima.\nU oktobru prošle godine obnovljena je javna nabavka za izradu tehničke dokumentacije za rušenje i izgradnju prilaznih konstrukcija Pančevačkog mosta.\nPančevački most Rušenje Zoran Drobnjak JP "Putevi Srbije"\nGužve na "Pančevcu" su ovih dana učestale, nadležni objašnjavaju zašto je to tako\nSudbina beogradskog čeličnog diva: Da li je za "Pančevac" jedino rešenje - rušenje?\nKreni-stani na Pančevačkom mostu: Radovi napravili totalni kolaps, automobili "mile" ka levoj obali\nNovi „Pančevac“ bi mogao da se gradi već sledeće godine


Sarajevo je metropola islamske internacionale u Europi | Dnevnik.ba\nSarajevo je metropola islamske internacionale u Europi\nProfesor Nenad Kecmanović ističe da Sarajevo ima sve šanse da postane metropola islamske internacionale u Europi, a da kozmopolitski duh ovog grada održavaju stalno nastanjeni Turci, Saudijci, Emiraćani, Iranci, i od nedavno, i Iračani i Sirijci u tranzitu.\n"Dodamo li mudžahedine iz Alžira, Јemena i Afganistana, koji su nagrađeni državljanstvom BiH, kompletiran je projekat Alije Izetbegovića od Maroka do Indonezije", naglašava Kecmanović.\nOn navodi za "Politiku" da je "nekadašnja Јugoslavija u malom" tako u prijestonom kantonu postala globalna Uma u minijaturi (zajedništvo muslimana u svijetu).\n"I tko još može reći da bošnjački građani nisu u pravu kada tvrde da je 99 posto muslimansko Sarajevo zadržalo kozmopolitski duh", ističe Kecmanović.\nOn navodi da proces arabizacije najkvalitetnijeg dijela Sarajevske Županije nije ništa novo, nego je novo da kvantiteta prelazi u kvalitetu i da Ilidža prerasta u "Kuvajt City" ili "Ujedinjene Arapske Emirate", kako ironično govore stare Sarajlije.\nPotom se digla medijska halabuka, ali ne, navodi Kecmanović, zbog toga što Ilidža nije zaštićena kao prirodni resurs i nacionalni park, nego zbog sumnji da su se u trgovinu ubacili domaći i strani špekulanti, uz podršku odozgo.\nProces je otkočen, ali odozdo, ističe Kecmanović, kada je načelnik Ilidže Senaid Memić iz SDA ukazao da ova općina propušta značajan prihod od poreza i taksi, koji se velikim dijelom preliva na županijsku razinu, te najavio secesiju općine transformacijom Ilidže u grad.\nKecmanović podsjeća da je Memić kadar SDA, koja je oduvijek u vezi s Islamskom zajednicom u BiH, a otjelotvorenje te simbioze stranke i džamije predstavlja Hasan Čengić.\nI, upravo se Čengić prvi poslije rata uselio u Aleju, za njim su krenuli i ostali "zlatni ljiljani", funkcioneri SDA i IVZ, a onda su im se pridružili i petro-šeici na imanjima starosjedilačkih srpskih obitelji Banjaca, Odavića, Јokanovića, Monga, Јokića, Štaka, Bosiljčića, Škrkara, navodi Kecmanović.\n"Na stotinama hektara najvrijednijeg zemljišta, ispresijecanog izvorima, što termalne banjske sa Ilidže, što pitke izvorske vode sa Vrela Bosne, sagradili su naselja luksuznih vila i apartmana sa jezerima, te naselili brojne žene, djecu, i smećarei - zaposlili lokalnu muslimansku sirotinju kao poslugu", ističe Kecmanović.


Dobar trenutak za reformu sistema - Klix.ba\nNobelovac Muhamed Yunus\nDobar trenutak za reformu sistema\n17.3.2009. u 11:00\nDobitnik Nobelove nagrade za mir Muhamad Yunus ocijenio je u utorak u Tokiju da svjetska ekonomska kriza pruža povoljnu priliku za stvaranje finansijskog sistema "za narod", a ne "za najbogatije".\nTvorac mikrokredita, čiji je koncept došao promovirati tokom svoje posjete Japanu, ovaj bangladeški bankar naglasio je pred novinarima da finansijska oluja nije "jedina kriza u aktuelnom trenutku", navodeći i prehrambene krize, energetske i klimatske, koje su starije a koje su mediji prebacili u drugi plan.\n"Sve ove krize imaju isto porijeko, one su nastale strukturalnim pukotinama našega sistema", rekao je Yunus, za kojega je "aktuelna ekonomija isključivo okrenuta za stjecanje maksimalnog profita".\nMeđutim, "iz najdublje krize može nastati najpovoljnija prilika, jer sve dok stvari i nekako funkcioniraju niko ne želi ništa mijenjati, ali sada kada ništa ne funkcionira dobar je trenutak za reformu sistema", ocijenio je ovaj nobelovac.\n"Kompletan finansijski sistem se mora u cijelosti ponovo osmisliti. U svakom slučaju on ne funkcionira za narod. Za bogate, da! Za velika preduzeća, da! Ali za narod, ne", rekao je on energično.\nGovoreći o američkim bankarima, on je rekao da je "jedan mali broj ljudi jedne zemlje stvorio poražavajuću situaciju u cijelome svijetu, što je paradoks koji otkriva "svu krhkost aktuelnog kapitalističkog sistema", prenio je AFP.\n"Istinske žrtve ove krize su ljudi koji za to nisu ništa krivi. Oni su ti koji gube posao, prihode i svoje zarade", naglasio je on. "Za njih nema plana za spašavanje."\nYunus je predložio da se formira novi sistem "utemeljen na konkretnim stvarima, a ne na snovima izvjesnih profesionalaca iz oblasti finansija".\n"Svjetska ekonomija ima danas tehnološki kapacitet bez presedana u ljudskoj historiji, ali koji služi samo za pravljenje novca", rekao je Yunus.\nOn je sugerirao da bogatstva koja stvaraju preduzeća budu "injektirana u socijalnu ekonomiju kako bi se promijenio svijet".\n"Aktuelna ekonomija se oslanja na egoizam ljudi", rekao je Yunus kritički.\nNastavljeno suđenje Josefu Fritzlu\n17.03.2009. u 11:08\nU samoubilačkom napadu u Pakistanu 14 mrtvih\n17.03.2009. u 10:45


HRA: Medijacija je spas za krivicu države - Vijesti.me\nO PROBLEMU VISOKIH SUDSKIH TROŠKOVA\nVladi slali upute: Direktorica HRA sa kolegama\nSud je dužan da u predmetima male vrijednosti i u kojima je tužena država Crna Gora, stranke uputi na sastanak sa medijatorom koji će se održati prije zakazivanja pripremnog ročišta ili prvog ročišta za glavnu raspravu, što sudije u praksi uglavnom ne primjenjuju, ocijenila je direktorica “Akcije za ljudska prava” (HRA) Tea Gorjanc Prelević .\nVisoki sudski troškovi u radnim sporovima koje su zaposleni u pojedinim ministarstvima vodili, jedna su od tema iz izvještaja o advokatskim uslugama, o kome će se danas razgovarati na konferenciji koju organizuje HRA.\nMilionske sudske troškove platili su MUP, Ministarstvo odbrane i pravde po tužbama zaposlenih za radne sporove, odnosno državni organi oko 33 miliona eura za period od tri godine. MUP i Ministarstvo odbrane rade na utvrđivanju odgovornosti za to. I dok se MO uglavnom fokusiralo na advokate, za šta je podnijelo prijave Advokatskoj komori i Tužilaštvu, MUP se bavi i odgovornošču šefova pojedinih organizacionih jedinica.\nPredsjednik Advokatske komore Zdravko Begović potvrido je da su procesuirali pitanje etičke odgovornosti dvoje kolega, ali smatra da su prvi na spisku provjera za štetu rukovodioci u državnim institucijama koji nijesu ništa preduzeli da spriječe lanac tužbi zaposlenih.\nU izvještaju HRA se, između ostalog, takođe navodi da bi rješenje za ovakvu vrstu problema bilo povećanje odgovornosti državnih organa jer odbijaju da priznaju tužbe zaposlenih i upuštaju se u duge sudske postupke . Oni takođe, dodaje se, ne predaležu poravnanje i posredovanje u slučajevima kada je traženi iznos nesporan.\nDirektorica HRA se poziva i na izjave pojedinih sudija i medijatora koji tvrde da advokati često odgovaraju klijente od medijacije.\nRazlog tome bi mogla biti i činjenica da ne mogu da naplate sudske troškove u medijaciji kao na sudu, jer su oni dvaput jefitiniji, piše u izvještaju.\nGorjanc-Prelević navodi da kodeks u evropskim državama obavezuje advokate da za klijenta postignu najisplativije rješenje, dok su njihove kolege u Crnoj Gori obavezane da prije podnošenja tužbe slučaj pokušaju da riješe vansudskim putem.\nCicvara 1 godinu i 5 mjeseci\nAdvokati su najviša mafija u ovoj državi.\nDa bi medijacija bila uspejsna predlozak je jednostavan: da zastitnik imovinsko-pravnih odnosa u ime drzave Crne Gore poznaje propise, posebno propise oko radnog prava u javnoj upravi. To nije slucaj i swtoga cu predlozi po medijaciji prica koaj nema smisla u primjeni.\nmessigenije 1 godinu i 5 mjeseci\nPitaš me Tea de je Sveto,pa leči se i"brzo"će doći,a da to nisu tvoje sfere interesovanja,ali rekao mi je Bego da nije"dobro i čim se"izleči"doći će nam u posetu,nego da te pitam,da li ću biti kažnjen i koliko za ovo"nepristojno"pitanje i po kom"članu"hvala ti lepo Tea,izvini molim te što te"maltretiram"i izlazim iz"konteksta"aufiderzen,ENDE.


EU: Piloti idu na psihološke testove\nPiloti putničkih aviona treba da prođu psihološke provere i unesu podatke o svojim medicinskim pregledima u predloženu evropsku bazu podataka, navodi se u preporukama dostavljenim Evropskoj komisiji posle katastrofe aviona kompanije "Džermanvings".\nEkspertska radna grupa, na čelu sa evropskim regulatornim telom za bezbednost, pozvala je na uvođenje nasumičnih testova pilota na alkohol i droge te na intenzivniji nadzor nad lekarima koji obavljaju redovne preglede pilota.\nEvropski komesar za saobraćaj Violeta Bulc naredila je da se uradi ova revizija nakon što se kopilot zatvorio u kabinu putničkog aviona i oborio letelicu na francuske Alpe u martu ove godine. Poginulo je svih 150 ljudi u avionu.\nTužioci su pronašli dokaze da je kopilot patio od ozbiljne depresije i možda strahovao da će izgubiti posao. On je tragao za metodama samoubistva i skrivao bolest od poslodavca.\nPatrik Kaj, direktor Evropske agencije za bezbjednost avionskog saobraćaja, rekao je da je cilj predloženih mera da se izbegne ponavljanje ovakve tragedije.\nUporedo sa jačanjem kontrola bio bi razvijen i program pružanja podrške pilotima, kako bi oni mogli sami da istupe sa informacijama o svojim zdravstvenim brigama, strahu za karijeru ili nekim drugim problemima. Oni bi imali mogućnost da o tome govore bez "atmosfere straha".\nEkspertska radna grupa nije preporučila da se menja sistem vrata pilotskih kabina, koja su specijalno ojačana poslije napada na SAD 11. septembra 2001. godine. Kada piloti zaključaju vrata iznutra, nije ih moguće otvoriti spolja tokom leta.


Nastavlja se potraga za devojkom koja je upala u Nišavu FOTO - mediji.net\nNastavlja se potraga za devojkom koja je upala u Nišavu FOTO\nPrema još uvek nezvaničnim informacijama, juče oko 14 časova, devojka stara 17 godina, okliznula se i upala u Nišavu.\nUbrzo je nestala u talasima hladne i nabujale reke.\nPolicija i brojne ekipe spasilaca od tada neprestano traže devojku. Potraga nije prekida ni tokom noći. Pretraženo je nekoliko kilometara reke Nišave i priobalja, ali za sada bez rezultata.\nČeška policija prvi put je danas od početka pandemije kovid-19 insistirala da se demonstracije protiv lokdauna i vlade odvijaju u skladu sa sanitarnim merama, pustila je na Staromnjestski i Vaclavski trg u Pragu samo po 100 ljudi, a na kršenje mera je intervenisala i uhapsila je 17 demonstranata,...\nGrupa Balkanika se oprostila od Sanje Ilića\nPreminuo je muzičar i frontmen grupe "Balkanika" Aleksandar Sanja Ilić, od posledica koronavirusa. Grupa Balkanika, sa kojom je godinama nastupao i snimao muziku, oprostila se od njega na Instagramu.“Ne postoje reči da opišemo tugu i bol zbog odlaska našeg Sanje. Bio je veliki čovek, izvanredan...\nDavor Gerbus za Nova.rs o problemima jutjubera u doba korone\nDvadesetrogodišnji Davor Gerbus, zvezda hrvatskog Jutjub neba, usred pandemije koronavirusa već nekoliko meseci živi na relaciji Zagreb - Sarajevo. To je, čini se, jedino što je preostalo od njegovih travel vlogova, s obzirom na to da je pandemija gotovo onemogućila normalno kretanje velikog broja...


Gradonačelnik Novog Sada Miloš Vučević prisustvovao je otvaranju manifestacije „Novosadski Oktoberfest“ koja se četvrti put organizuje u Master hali Novosadskog sajma.\nManifestacija je prošle godine okupila više od 15.000 posetilaca, a kao i prethodne tri godine, osim bogatog muzičkog programa, posetioce ove godine očekuje mnoštvo različitih pivskih etiketa i gurmanluka karakterističnih za Oktoberfest.\n- Četvrti put za redom je bavarski duh u Vojvodini i minhenski festival u Novom Sadu. „Novosadski Oktoberfest“ je svakako jedna od manifestacija koja doprinosi rastu broja turista i boljoj turističkoj ponudi Grada Novog Sada. Imajući u vidu pokazatelje za prvih devet meseci u 2019, prošle godine smo imali rekordnih 450 000 noćenja, a pre samo sedam godina čak duplo manje. Pored ljubaznih ljudi, dobrih novosadskih domaćina, neophodno je da imamo i bolji sadržaj, iz godine u godinu bolju ponudu. Upravo to su organizatori ove manifestacije prepoznali i uspeli da ustoliče ovu manifestaciju kao jedan od bitnih događaja ucrtanih u kalendar zabavnih sadržaja u našem gradu - rekao je gradonačelnik Miloš Vučević i na kraju obraćanja pozvao sve prisutne da aplauzom pozdrave Sinišu Mihajlovića koji je, za razliku od ove, prošle godine bio na otvaranju 3. „Novosadskog Oktoberfesta“ i koji sad igra svoju najtežu životnu utakmicu.\nPored gradonačelnika, prisutnima su se obratili i pokrajinski sekretar za privredu i turizam Ivan Đoković, direktor Nemačko – Srpske privredne komore Martin Кnap, direktor Novosadskog sajma Slobodan Cvetković i predsednik „Color Press Group“ Robert Čoban. Oni su posetiocima poželeli dobar provod i da se izuzetan kvalitet manifestacije unapređuje u budućnosti, kao i sve veću posećenost u godinama koje slede.\nNakon ceremonije otvaranja manifestacije, usledili su nastupi muzičkih sastava „Atomsko sklonište“, „Van Gog“, „Bend Sanitarium“ i „Zbogom Brus Li“. U subotu, drugog dana trajanja „Novosadskog Oktoberfesta“ nastupiće „Ortodox Celts“, „Jura Stublić i Film“, „Dejan Petrović Big Band“ i „Električni orgazam“.\nkobasice manifestacija master centar Novi Sad oktoberfest pivo punk rock sajam zbogom brus li


Makedonija zatvorila granicu za Avganistance - 21.02.2016, Sputnik Srbija\nGrčka policija saopštila je da je Makedonija zatvorila svoju južnu granicu sa Grčkom za avganistanske migrante i da propušta samo državljane Iraka i Sirije. 21.02.2016, Sputnik Srbija\nvesti, region, avganistan, grčka, makedonija\nMakedonske vlasti su navodno saopštile da je Srbija učinila isto na svojoj južnoj granici sa Makedonijom, prenela je agencija AP.\nMakedonska policija je juče počela da ograničava priliv izbeglica preko grčko–makedonske granice, pošto je uvela pasošku kontrolu i lični pretres. Ranije je izbeglicama za ulazak u Makedoniju bio dovoljan samo dokument izdat u Grčkoj u kojem se navodi da je osoba prijavljena kao izbeglica.\nGrčka policija navodi da se danas na njihovoj granici nalazi 800 izbeglica koje ne mogu da krenu dalje, dok 2.750 njih čeka u autobusima koji su parkirani u blizini.\nJuče i do 6 časova jutros u Makedoniju je pušteno samo 310 migranata.


Požarevački „Digital Logic“ proizveo revolucionarni NFC čitač\nHome/DOGAĐAJI/Požarevački „Digital Logic“ proizveo revolucionarni NFC čitač\nPožarevačka kompanija „Digital Logic“, jedna od finalista za ovogodišnju nagradu za investiciju godine „Aurea“, radi na proizvodnji novog NFC čitača koji su već prodali nekim klijentima u inostranstvu. Reč je o revolucionarnom proizvodu koji će moći da radi 10 godina bez struje i bez ijednog kabla, prenosi portal „eKapija“.\nDeset godina rada bez struje i kablova\nOvaj NFC čitač možete zalepiti za staklo ili ga staviti na vrata i onda korisnici svojim mobilnim telefonima ili karticama mogu da se evidentiraju, a da se sve to bežično prenosi do željenog servera. To je jedan jako zanimljiv proizvod na kojem radimo već duže vreme i verujemo da će biti izuzetno popularan kada krenemo sa zvaničnom prodajom u inostranstvu. Već smo ga prodali nekim klijentima u inostranstvu, sa kojima radimo po sistemu poverenja. Oni će ovaj proizvod testirati i dati nam povratnu informaciju kako bismo mi mogli da ga dodatno usavršimo – rekao je Zoran Rajčić, vlasnik kompanije „Digital Logic“.\nRajčić kaže da je proizvod gotov i da se testira, ali kako dolaze nove tehnologije, imaju želju da ih implementiraju i samim tim dodatno usavrše čitač.\nU trenutku kada smo radili ovaj proizvod koji se zove TWR ili „total wireless reader“, imali smo daljinu RF komunikacije oko 100 metara u otvorenom, a danas koristimo čipove sa kojima imamo komunikaciju i do 15 km u optičkoj vidljivost ili 5 km u urbanoj sredini. Cilj je da uređaj i dalje ostane na niskom nivou potrošnje električne energije, što bi bilo nešto neverovatno.\nOva požarevačka kompanija već je proizvela čitač koji je jedinstven u svetu. Naime, njihov multifunkcionalni beskontaktni čitač namenjen je očitavanju 2DQR kodova, NFC kartica i tagova, kao i NFC telefona. Ovaj čitač se već primenjuje u Srbiji na autobuskim stanicama i bazenima.\nZadovoljan sam kako ovaj proizvod prolazi u Srbiji, zato što smo postigli ono što smo želeli. Postigli smo da klijenti, odnosno korisnici ne razmišljaju o tome kada prislone mobilni telefon da li je na njemu QR kod, da li je NFC, da li imaju karticu ili odštampan bar kod. Prihvaćen je i među starijim korisnicima što je za nas veliki uspeh – ističe Rajčić.\nNaš sagovornik dodaje da je interesovanje stranih tržišta jako veliko i du su sugestije inostranih klijenata uticale da imaju ovaj proizvod.\nMogu pohvaliti naše partnere iz Norveške i Nemačke koji su verovali u nas i koji su naručivali uređaj unapred kako bismo mi završili dovoljan broj sertifikata i obezbedili kvalitetan proizvod na njihovom tržištu. Čak ni u Srbiji nismo naišli na toliko poverenje – kaže vlasni „Digital Logic“-a.\nOvaj proizvod im je doneo nominaciju za „Aureu“, kao i posebnu nagradu „Diskobolos“-a.\nMi u novembru ove godine slavimo jubilej – 50 godina naše firme. Uz takva priznanja samo ćemo dobiti novi elan za dalje napredovanje – rekao je za Zoran Rajčić.\nRajčić je dodao da se nada da će se multifukcionalni čitač naći u prodaji krajem godine ili, najkasnije, početkom 2017.\nGolubac: Počinje Sajam Dunava\nSTIŽE PRAVA ZIMA: Sutra Braničevski okrug pod snegom, napadaće do 20 CENTIMETARA!\nPOŽAREVAC: Radiša J.(64) iz Bradarca pretukao suprugu njenom štakom\nKostolac: Potpisivanje ugovora ishrane za zaposlene u TE KO Kostolac do sredine februara\nSTIŽE OSVEŽENJE: Na kraju sunčanog dana očekuju se pljuskovi sa grmljavinom u Braničevskom okrugu


Mogherini i Hahn: Poziv liderima u BiH na dogovor o Izbornom zakonu | Ja BiH EU\nHome Vijesti Mogherini i Hahn: Poziv liderima u BiH na dogovor o Izbornom zakonu\nMogherini i Hahn: Poziv liderima u BiH na dogovor o Izbornom zakonu\nVisoka predstavnica za vanjsku i sigurnosnu politiku Evropske unije Federice Mogherini i evropski komesar za proširenje politiku susjedstva Johannes Hahn pozvali su na reformu Izbornog zakona u Bosni i Hercegovini za izbor u Dom naroda Federacije BiH.\nU zajedničkoj izjavi oni su poručili da budući izborni rezultati ne mogu biti taoc partijskih interesa.\n– U nedavnom izvještaju o Bosni i Hercegovini, Evropska komisija je pozvala političke lidere da preuzmu odgovornost i pokažu spremnost na kompromis o rješenju po pitanju indirektnog izbora u Dom naroda entiteta Federacije. U vezi sa ranije preuzetim obavezama, politički lideri tek treba da postignu dogovor o tome kako izmijeniti odredbe izbornog zakonodavstva nakon nedavnih odluka Ustavnog suda Bosne i Hercegovine.\nTrenutni napori na potpomaganju razgovora koje predvode ambasadori Evropske unije i Sjedinjenih Američkih Država su pružili okvir u kojem je moguće iznaći rješenje. Očekujemo da lideri u Bosni i Hercegovini bez odlaganja postignu kompromis u najboljem interesu svoje zemlje. Ako se rezultati općih izbora ne budu mogli implementirati, formiranje nove vlasti bi moglo biti ugroženo.\nCentralna izborna komisija Bosne i Hercegovine će u narednim danima raspisati oktobarske opće izbore. Vjerujemo da će Centralna izborna komisija provoditi svoj mandat na nezavisan i profesionalan način. Održavanje izbora i implementacija njihovih rezultata, uključujući i ispravno funkcionisanje institucija, predstavlja osnovni demokratski uslov za bilo koju zemlju koja teži ka članstvu u Evropskoj uniji. Budući izborni rezultati ne mogu biti taoc partijskih interesa – navodi se u zajedničkoj izjavi Federice Mogherini i Johannes Hahna.\nPrevious articleIzjava Federice Mogherini povodom Svjetskog dana slobode medija\nNext articleSamit EU-Zapadni Balkan: Unapređenje povezanosti i sigurnosti u regionu\nPoziv za dostavljanje ponuda za medijsku kampanju za projekat “Bez štele...\nPoziv za dostavljanje ponuda za štampu promotivnog materijala\nPrilagođavanje medijskih sadržaja slijepim i slabovidnim, gluhim i nagluhum osobama ne...


Štab za vanredne situacije Republike Srpske produžio mjere do 2. novembra - oštrije mjere u slučaju pogoršanja situacije - infoBirač\nRepublički štab za vanredne situacije Srpske produžio je do 2. novembra sve preventivne mjere u cilju sprečavanja širenja virusa korona.\nU slučaju pogoršane epidemiološke situacije lokalne zajednice dužne su da na svojoj teritoriji donesu restriktivnije mjere u odnosu na mjere utvrđene ovim zaključkom i o tome obavijeste Republički štab za vanredne situacije.\nOvo je saopšteno nakon današnje sjednice Republičkog štaba za vanredne situacije Republike Srpske.\nŠtab je prihvatio informaciju o potrebi raspodjele prehrambenih namirnica (ulje, šećer, brašno) koje se nalaze u skladištu Crvenog krsta Republike Srpske.\nNamirnice će biti raspodijeljene prema domovima učenika i studentskim domovima u Republici Srpskoj, humanitarnim udruženjima, gradskim, opštinskim organizacijama i javnim kuhinjama Crvenog krsta Republike Srpske.\n– Budući da je preporukama Instituta za javno zdravstvo Republike Srpske navedeno da je potrebno pratiti, pored ostalih simptoma, i tjelesnu temperaturu učenika i radnika u vaspitno-obrazovnim ustanovama, Republički štab za vanredne situacije odobrio je da Institut isporuči Ministarstvu prosvjete i kulture Republike Srpske beskontaktne toplomjere, koje ima na raspolaganju – navedeno je u saopštenju.\nPRO-Budućnost: Pomoć za Srebrenicu i još 71 opštinu u BiH\nU Republici Srpskoj još 77 zaraženih, preminuo muškarac iz Bratunca – U Zvorniku jedna novozaražena osoba


Crippled Corner: Время первых\nВремя первых Dmitrija Kiseljeva je ekranizacija sovjetske misije tokom koje je Leonov uradio prvi spacewalk. Tehnički gledano, ovaj film uvodi ruski film u doba GRAVITYja, i tehnika je iskorišćena da se prikaže realistična slika jedne svemirske misije iz šezdesetih. U tehničkom pogledu, ovaj film nije loš, mada svakako nije na nivou GRAVITYja i LIFEa, jednim delom zato što u sebi nosi ograničenja istinite priče.\nU određenom smislu, Rusi još uvek nisu snimili sovjetski RIGHT STUFF, ali po samom karakteru misije, ovo je zapravo sovjetski APOLLO 13. I u osnovi, kao takav funkcioniše pristojno ali ipak ne dobacuje do Howardovog klasika.\nProblem ostaje krutost u prikazu života na Zemlji, gde se autori trude da prikažu autentične okolnosti, birokrate koje naređuju inženjerima, zatim hrabre pilote koji svesno rizikuju živote u nepripremljenim letelicama, napetost u kući i u kontrolnoj sobi. I sve to deluje u redu, ali definitivno nikada ne postaje dovoljno vibrantno.\nOtud je film nešto bolji u prikazu samih okolnosti misije, leta i komplikovane evakuacije i tu Kiseljev uspeva da izgradi malo atmosfere survival trilera i da u svemu tome bez sumnje isplasira neke dobro poznate klišee na ubedljiv način.\nŠtaviše, u tom segmentu postaje zanimljiv čak i onima koji su do kraja upoznati sa okolnostima Leonovljeve misije.\nFilm je producirao Timur Bekmambetov, i u domenu ruskih komemorativnih filmova, ovaj spada među solidnija ostvarenja. Svakako da treba da ga pogledaju svi one koje zanima tema putovanja u svemit. Kiseljev je sarađivao sa Bekmambetovim na nekoliko projekata ali nažalost do sada nije pokazao da raspolaže veštinom da snimi film koji bi mogao napraviti crossover izvan okvira manje uspelih parafraza američkih filmova. Otud je kapacitet ovog filma da crossoveruje van okvira zainteresovanih space buffova van Rusije minimalan.


Počela kampanja "10 za 1.000 KM": SSSBiH traži da najniža plata bude 1.000 KM - Akta.ba\nPočela kampanja "10 za 1.000 KM": SSSBiH traži da najniža plata bude 1.000 KM\n10.11.2019. 16:11 / Izvor: Fena\n"Minimalna plata trebala bi biti zaštitna, a ne obračunska kategorija to jest iznos koji bi trebao dobiti svaki radnik čija obračunska plata iznosi manje od iznosa minimalne plate. Dakle, minimalna plata ne bi služila kao osnovica za obračun svih drugih plata", rekao je predsjednik SSSBiH Selvedin Šatorović danas na pres-konferenciji u Sarajevu. Smatra da su i pored visokih obaveza poslodavci, za naše prilike, ostvarili veliku dobit što je, kako kaže, u najvećoj mjeri zasluga radnika.\n"Prema podacima Finansijsko-informatičke agencije prihodi koje su firme u FBiH ostvarile prošle godine premašili su 49,5 milijardi KM, što je za oko 1,5 milijardi više nego u prethodnoj godini. Profitabilno je poslovalo 15.699 firmi u Federaciji ili 68 posto od ukupnog broja aktivnih firmi. Ove firme su prošle godine ostvarile oko tri milijarde KM čiste dobiti, što je 5,2 posto više nego u 2017. godini", rekao je Šatorović. Povodom početka kampanje promovisan je spot u kojem je navedeno 10 razloga zbog čega najniža plata u Federaciji treba biti 1.000 KM. Istaknuto je da građani imaju pravo na kvalitetniji životni standard, dok cijena minimalne potrošačke korpe prosješno 2.000 KM. Sa sadašnjim primanjima ne može se platiti ni pola porošačke korpe, smatraju u SSSBiH. Minimalna plata u FBiH je 406,6 KM tako da od 2016. godine oko 260.000 radnika prima platu od 650 KM.\n"To ne može pokriti ni trećinu potrošačke korpe. Spremnost poslodavaca da s radnicima podijele dio svog kolača skoro da ne postoji", istakao je Šatorović. Dodao je da će veći iznos najniže plate ojačati penzioni fond, jer veća plata znači više doprinosa i veći priliv sredstava u Fond PIO/MIO.\n10 za 1.000 KM


ŠOKANTNO - PRIVEDEN ANALITIČAR ALEKSANDAR RADIĆ: Špijunirao Vojsku Srbije!? | Vestinet.rs\nPočetna U FOKUSU\tŠOKANTNO – PRIVEDEN ANALITIČAR ALEKSANDAR RADIĆ: Špijunirao Vojsku Srbije!?\nŠOKANTNO – PRIVEDEN ANALITIČAR ALEKSANDAR RADIĆ: Špijunirao Vojsku Srbije!?\nVojni analitičar Aleksandar Radić izjavio je da je Vojna policija protiv njega podnela krivičnu prijavu zbog neovlašćenog ulaska na Aerodrom Batajnica.\nOn je istakao da je dobio krivičnu prijavu i zbog fotografisanja aviona orao, koji se u naoružanju Vojske Srbije nalazi više od 30 godina.\nTo je potom u saopštenju demantovalo Ministarstvo odbrane.\nRadić je naveo da je na aerodrom ušao automobilom na glavnu kapiju, u pratnji jednog oficira oko sedam sati, kao i mnogo puta do sada, ali da ga je Vojna policija privela i oduzela mu foto-aparat i telefon posle radnog vremena i to, kako kaže, na zahtev pomoćnika ministra odbrane za materijalne resurse Nenada Miloradovića, uz optužbu da je neovlašćeno ušao u objekat i snimao.\nVojni analitičar je rekao da su problemi počeli da se javljaju nakon što je za TV N1, 27. juna i list Kurir dan kasnije izneo podatak da je ministar odbrane Aleksandar Vulin izbegao služenje vojnog roka 1991. godine i dodao da je iz ministrovog kabineta tada počela sistematska aktivnost sa ciljem da bude izbačen iz svih tokova vojnog sistema.\nOn je dodao da su optužbe protiv njega apsurdne jer je na aerodrom ušao na poziv ljudi iz Tehničko-opitnog centra i to da slika modernizovani avion orao koji je, sa istim naoružanjem i paketom opreme, javno prikazan na Batajnici 20. oktobra kada je više hiljada građana moglo da slika isti primerak aviona evidencijskog broja 25530.\n„Sve se to desilo iako sam gost na brojnim našim aerodromima od juna 1988. godine, pa čak i za vreme svih ratova u SFRJ, kada sam posećivao aerodrome pod našom kontrolom“, rekao je on.\nMinistarstvo odbrane demantovalo je navode Radića da je Vojna policija protv njega podnela krivičnu prijavu zbog neovlašćenog ulaska na Aerodrom Batajnica i fotografisanja novog naoružanja i vojne opreme tokom ispitivanja na avionu „orao“.\nNavodeći da je Vojna policija 27. decembra na Aerodromu Batajnica zatekla Radića „prilikom neovlašćenog prisustva u vojnom objektu koji pripada Tehničkom opitnom centru“, Ministarstvo odbrane je saopštilo da Radić „nije imao dozvolu za ulazak u vojni objekat i boravak na aerodromu Batajnica, kao ni za fotografisanje i snimanje, niti je za to podneo bilo kakav zahtev“.\n„Naglašavamo da je u svim armijama sveta zabranjeno prisustvo i boravak lica u vojnim objektima, ukoliko za to nemaju odobrenje nadležnih organa“, stoji u saopštenju. Ministarstvo je navelo da je uz saglasnost i u prisustvu Radića izvršen uvid u materijal koji je snimio foto-aparatom, nakon čega su obavešteni nadležni organi Ministarstva unutrašnjih poslova (MUP).\n„Po dolasku policijskih službenika Radić je, u skladu sa članom 53. stav 9. Zakona o Vojsci Srbije, predat sa dokumentacijom i opremom koju je imao kod sebe na dalju nadležnost i postupanje organa MUP. Postupak u vezi sa ovim slučajem je u nadležnosti javnog tužioca Trećeg osnovnog javnog tužilaštva u Beogradu“, piše u saopštenju. Dodaje se da su nadležni organi Vojske Srbije u navedenom slučaju postupili „u skladu sa svojim ovlašćenjima i sproveli odgovarajuće procedure“.


ULTIMATUM BUDVANSKIH UGOSTITELJA: Preispitajte odluku ili protestujemo | Novosti.RS\nNezadovoljni što su označeni kao glavni krivci pogoršanja epidemiološke situacije u metropoli turizma, ugostitelji su upozorili da zatvaranje lokala vodi u ekonomsku propast, a dve hiljade radnika moglo bi da ostane bez posla.\nProtest ugostitelja podržali su čelnici Opštine i Skupštine opštine Marko Carević i Krsto Radović, dok je predsednik NKT Milutin Simović rekao da razume stavove ugostitelja.\nCarević je sinoć saopštio da je odluka NKT-a o zatvaranju ugostiteljskih objekata sa pravom naišla na negodovanje brojnih ugostitelja i zaposlenih u ovoj delatnosti u tom gradu.\nKako on ocenjuje, više je reč o političkoj, nego o zdravstvenoj odluci jer se cilj, kako navodi, može postići na manje drastičan način.\n-Verujem da svi delimo zabrinutost zbog pogoršanja epidemiološke situacije koju izaziva korona virus zbog čega je odgovornost na svima nama da svojim ponašanjem utičemo da se ona suzbije a posledice svedu na minimum-, navodi se u saopštenju Carevića.\nKako dodaje, neophodno je i da se oživi posrnula ekonomija koja svoj krah doživljava upravo u ovom periodu kada je javni dug dosegao 90 odsto BDP-a i galopirajuće raste.\n-Mislim da niko nije za to da se neodgovornim ponašanjem ugrožava zdravlje građana, ali moram da apelujem na sve da čuvaju i ekonomsko zdravlje svih građana, posebno nas koji živimo na primorju a koji smo neodgovornom politikom Vlade Crne Gore, koja je u sred letnje sezone zatvorila granice za naša primarna tržišta, dovedeni na ivicu egzistencije-, piše u saopštenju Carevića.\nCrna Gora Budva virus korona Marko Carević restorani kafić korona virus


TotalCar.rs » Vozači u Srbiji – u jednoj ruci volan, u drugoj mobilni\n0 komentara 3107 pregleda\nU Srbiji oko 65 odsto vozača koristi mobilni telefon tokom vožnje, iako zna da je to prekršaj – predviđena je kazna u visini od 5.000 dinara, mada se retko izriče.\nKako pokazuje istraživanje Agencije za bezbednost saobraćaja i portala Polovni automobili, uprkos tako visokom procentu vozača koji jednom rukom drže volan a drugom mobilni, 76 odsto ispitanika je zabrinuto da bi mogli biti žrtve udesa usled nepažnje drugih vozača koji razgovaraju telefonom.\nUtvrđeno je da svega 35 odsto ispitanika ne koristiti telefon tokom vožnje, kada je reč o telefoniranju, kucanju sms poruka ili i jedno i drugo.\nŠto se tiče vozača koji se u tim situacijama služe mobilnim telefonom, 36 odsto njih koristi mobilne samo za razgovor, ali ne kuca poruke, dok 27 odsto ispitanika koristi sve osnovne funkcije telefona tokom vožnje (razgovor i sms).\nIako je malo kažnjenih zbog ovog prekršaja, većina smatra da je kazna od 5.000 dinara odgovarajuća, a korišćenje “Bluetooth” i “handsfree” uređaja je retkost.\n“Bluetooth” slušalice koristi svega šest odsto ispitanih koji su odgovorili da telefoniraju tokom vožnje, a “handsfree” uređaj osam odsto.\nVećina vozača telefon drže u ruci prislonjen na uvo.\nU slučaju kada neko drugi zove, 23 odsto vozača je reklo da provere ko ih zove bez obzira da li im je moblini u vidnom polju, a 42 odsto njih to urade samo ako im je mobilni u vidnom polju.\nSkoro polovina ispitanika je reklo da nikada nije bilo u rizičnoj situaciji u saobraćaju kada su koristili mobilni telefon tokom vožnje, a tek svaki stoti ispitanik je rekao da jeste.\nIpak, 47 odsto onih koji telefoniraju tokom vožnje smatra da je to nebezbedno, ali od te navike ne odustaju.\nNa pitanje – da li su do sada bili kažnjavani zbog korišćenja mobilnih telefona za vreme vožnje, tek oko sedam odsto ispitanika reklo je da jeste jednom ili više puta.\nNajviše njih – oko 58 odsto od svih ispitanih, nije još imalo ovo iskustvo.\nNa pitanje – da li vas nervira kada drugi vozači telefoniraju tokom vožnje i time ugrožavaju ostale učesnike u saobraćaju, gotovo polovina ispitanika (48 odsto) je reklo da ih nerviraju ukoliko ugrožavaju druge učesnike u saobraćaju.\nTrećina ispitanika kaže da ih ovakvo ponašanje uvek nervira dok je 12 odsto ispitanika reklo da ih ovo ne nervira jer se i sami tako ponašaju, a najmanji broj vozača (sedam odsto) je reklo da ih to uopšte ne nervira. Istraživanjem je obuhvaćeno oko 4000 vozača, navedeno je u zajedničkom saopštenju Agencije za bezbednost saobraćaja i portala Polovni automobili.\nAudi ulaže u nove modele\nDaimler želi Fordov 1.0-litarski motor


Mundo: Uticajni Katalonci pomažu Kosovu da bi smanjili otpor nezavisnosti – NovostiDana.rs\nŠpanski list Mundo u osvrtu ocenjuje da su uticajni članovi Medjunarodnog olimpijskog komiteta, Katalonci, da bi smanjili otpore nezavisnosti Katalonije, iznudili da vlada u Madridu na nedavnom svetskom takmičenju karatista u Španiji prihvati da sportisti s Kosova istaknu svoja znamenja.\nAli madridski dnevnik podvlači da to ne utiče na „legitimno pravo Španije“ da ne priznaje samoproglašenu kosovsku nezavisnost.\nMundo navodi da Španija, pet članica Evropske unije i mnoge zemlje sveta, uključujući Rusiju, Kinu, Indiju i vodeće latinskoameričke države, takodje ne priznaju „jednostrano proglašenu nezavisnost Kosova od Srbije, kao flagrantno kršenje nacionalnog i medjunarodnog prava važećeg na srpskoj teritoriji“.\nKako to u članku predočava član uredjivačkog odbora Munda Felipe Saagun, za teritorije bez svetskog priznanja poput Kosova, je od velike važnosti da se uključe u medjunarodne organizacije i učestvuju na medjunarodnim takmičenjima.\nSaagun, takodje profesor medjunarodnog prava na madridskom univerzitetu, stavlja do znanja da je za „Medjunarodni olimpijski komitet(MOK) i multimilionersku galaksiju koja izdržava ovu svetsku krčmu, bitno da se nastavi s ovim velikim biznisom“.\nI objašnjava da su uticajni Katalonci, članovi upravnog tela MOK-a, iskoristili „lošu računicu“ vlade u Madridu i iznudili da se kosovskim karatistima dozvoli da istaknu znamenja samoproglašene države.\nU osvrtu Munda se takodje objašnjava da španska vlada imala na umu i to da bi „došla u opasnost kandidatura Barselone i Pirineja za olimpijske zimske igre 2030, čime su ovi zagovornici nezavisnosti Katalonije, tesno povezani s Prištinom i MOK-om, izvršili pritisak na Palatu Monkloa(sedište vlade) da popusti“.\nSaagun u analizi primećuje da se „španska diplomatija od prvih dana samoproglašenja kosovske nezavisnosti našla u manjini, sa nejakim kartama, igrajući na pravna načela u igri, koja je, kao skoro uvek kad su u pitanju težnje za nezavisnošću, odlučena silom, a ne pravom“.\n„Na Kosovu je to skoro uvek bilo tako“, kaže se u članku.\nI podvlači da je „koalicija zapadnih sila, na čelu s Nemačkom i oružanom silom NATO, pretvorila 15 hiljada gerilaca i terorista u Oslobodilačku vojsku, čime je razoren teritorijalni integritet jedne zemlje“.\n„A uz pomoć američkog Stejt departmenta(Medlin Olbrajt) i bivšeg finskog predsednika Martija Ahtisarija izmišljen je genocid da bi se opravdao ilegalni rat, a srpska vlast je zamenjena medjunarodnom upravom“, zaključuje se u članku Munda.


Pobjednici Takmičenja za najbolji biznis plan 2020.\nBy BSCBAR, 15.06.2020 14:09\nNa ovogodišnji konkurs Takmičenja za najbolji biznis plan pristiglo je ukupno 7 biznis planova. Posto je ovogodisnji konkurs aktivnost projekta podrske omladinskog preduzetnistva podrzanog od strane Ambasade SAD-a u Podgorici, raspisan je bio iskljucivo za mlade osobe do 35 godine starosti. Za finansiranje je selektovano svih 7 biznis planova. Оdluku o najboljim biznis planovima donio je stručni žiri sastavljen od predstavnika partnerskih institucija.\nPrvo mjesto na Takmičenju osvojila je preduzetnica Dr. Andrea Kavarić sa biznis planom „I’mpossible “, koji podrazumijeva pružanje konsultantskih usluga iz domena hotelskog menadžmenta sa fokusom na posredovanje u ugovaranju hotelskih franšiza kao i implementacijom standarda i obaveza iz franšiznih ugovora. Takođe, preduzeće će pružati usluge vezane za upravljanje hotelskim preduzećima, baviće se izradom strategija, budžeta, kadriranjem, edukacijom kadra, kao i izradom akcionih planova na operativnom i strateškom nivou.\nOstala preduzeća i preduzetnici koji su stekli pravo na kredit su: Jovana Pavlović sa idejom ,,Osavremenjavanja i širenja ponude ugostiteljskog objekta” , Danilo Arsenijević iz preduzeća ,,Arss team Co. doo“ za ideju ,, Unapređenja autolimarske radionice” , Ana Arsenijević iz preduzeća ,,Justicija d.o.o.” sa biznis planom ,,Izrada internacionalne platforme za pružanje pravnih usluga”, Katarina Sekulić sa biznis planom ,,Cukor – Hungarian pastry and coffe shop”, Nataša Plamenac sa idejom opremanja poslastičarnice, i Jelena Pejanović sa idejom proizvodnje domaćih sokova - Ukus i tradicija Pejanović.\nNagrađeni idejni projekti su, prema ocjeni Komisije, na najbolji način pristupili rješavanju izazova u okruženju i pružili najtemeljniju i sveobuhvatnu analizu svih segmenata razrade biznis ideje i biznis plana koji su zahtijevani u prijavnom formularu.


Evropska komisija priprema primenu nove metodologije na Crnu Goru i Srbiju - European Western Balkans\nBRISEL – Srbija i Crna Gora neće moći da zatvore nijedno novo poglavlje u pristupnim pregovorima sa EU pre nego što ispune sva prelazna merila koja se tiču vladavine prava. To je glavni element iz “non-pejper” dokumenta o primeni nove metodologije proširenja EU koji je ambasadorima zemalja članica EU predstavio evropski komesar za proširenje Oliver Varhelji, prenosi Radio Slobodna Evropa (RSE).\n„U skladu sa revidiranom metodologijom, nijedno dalje poglavlje ne bi trebalo zatvoriti pre nego što se ispune privremena merila za dva poglavlja vladavine prava, treba razmotriti korektivne mere u slučaju problema koji se pojave tokom pregovora, a postojeći akcioni planovi vladavine prava ostaće na snazi, tj. neće biti potrebno usvajati nove mape puta“, piše u dokumentu.\nU predlog Evropske komisije o primeni ove metodologije na Srbiju i Crnu Goru, naglašava se da će EU zadržati i dalje ojačati snažan fokus na temeljne reforme, a izveštavanje će se nastaviti kako je predviđeno u pregovaračkim okvirima.\nPrema navodima u dokumentu u koji je RSE imao uvid, „predložene promene se mogu prilagoditi postojećim pregovaračkim okvirima sa Crnom Gorom i Srbijom uz saglasnost tih zemalja“.\nPortparolka EU Ana Pisonero izjavila je za Pobjedu da EU trenutno razgovara o načinu primene nove metodologije.\n„U toku su interne rasprave o tome kako primeniti poboljšanu metodologiju na Srbiju i Crnu Goru, tako da nismo u mogućnosti da ulazimo u detalje“, rekla je Pisonero.\nAna PisoneroCrna GoraEvopska komisijaNova metodologija proširenja EUOliver VarheljiSrbija\nEvropske integracije Srbije: Poražavajući rezultati u komunikaciji i političkim kriterijumima\nVarhelji: Vlada Srbije može brzo da sprovede reforme\nEWB 23. 11. 2020. 23. 11. 2020.


Engel: Srbija zloupotrebljava Interpol u slučaju Haradinaj\nEliot Engel, član Komiteta za spoljne poslove Predstavničkog doma Kongresa SAD, saopštio je da je neprihvatljivo da Srbija zloupotrebljava Interpol uzimajući kao metu bivšeg premijera Kosova Ramuša Haradinaja.\n"Ovde se ne radi o vladavini prava i pravde. Međunarodni sudovi oslobađali su gospodina Haradinaja dva puta. Ova akcija samo pojačava tenzije i povećava mogućnost budućih konflikta. Pozivam pravosudne organe Francuske da ubrzaju proceduru i oslobode gospodina Haradinaja što je pre moguće", poručio je Engel.\nEngel podseća da poglavlje 35 o pristupanju Srbije Evropskoj uniji podrazumeva da Srbije čini sve na normalizaciji odnosa sa Kosovom. "Srbija zloupotrebljava crvene poternice Interpola i na taj način suštinski krši tu posvećenost, tako da EU ne bi trebalo da unapređuje pristupanje Srbije dok se ne vrati na put normalizacije odnosa sa Kosovom".\n"Sjedinjene Američke Države uvažavaju odnose sa Srbijom i ja se nadam da će se oni i dalje unapređivati. Međutim, zloupotreba Interpola samo će zaustaviti ovaj napredak", smatra Engel.\nAmerički kongresmen ističe da Kosovo pokazuje jako dobre rezultate na zaustavljanju terorizma sarađujući sa SAD, svojim susedima i drugim međunarodnim akterima.


Finansijska služba u MO i VS | Ministarstvo odbrane Republike Srbije\nFinansijska služba u MO i VS\nPodaci o platama i zaradama prof.pripadnika VS i zaposlenih u MO\nFormiranjem FINANSIJSKOG ODELjENjA pri Povereništvu narodne odbrane novembra 1944. godine, formalno pravno je konstituisana finansijska služba u vojsci, kao posebna služba, a dan kada je komandama jedinica dostavljen prvi akt Finansijskog odeljenja 8. novembar 1944. godine, određen je kao Dan finansijske službe u Vojsci Srbije.\nDo konstituisanja finansijske službe, finansijski poslovi u vojnim jedinicama odvijali su se i realizovali pod različitim nazivima i u okviru određenih delatnosti, obezbeđujući realizaciju nadležnosti, poslova i zadataka, kako u ratnom, tako i u mirnodopskom stanju.\nU posleratnom periodu težište u radu finansijske službe bilo je normativno uređenje poslovanja i implementacija organa službe u čitavu strukturu komandi i jedinica, tako da je 1946. godine formirana i Finansijska uprava, a u nižim celinama finansijska odeljenja, finansijske sekcije i finansijski referenti.\nFinansijska služba u Jugoslovenskoj narodnoj armiji, Vojsci Jugoslavije, Vojsci Srbije i Crne Gore i u Vojsci Srbije je svoju organizaciju, nadležnosti i zadatke usklađivala sa razvojem privredno-ekonomskog i finansijskog sistema i razvojem vojske, s ciljem da obezbedi stabilno finansiranje i zakonito, racionalno i ekonomično raspolaganje sa sredstvima.\nU skladu sa potrebama sistema odbrane 2010. godine formiran je Sektor za budžet i finansije u Ministarstvu odbrane čija je struktura više puta menjana sa ciljem da se adekvatno odgovori svim postavljenim zadacima, reformama i vizijama razvoja.


HomeDRUŠTVOKorona „galopira“ uoči početka školske godine, deset puta više pacijenata na respiratoru nego 1. avgusta\nKorona „galopira“ uoči početka školske godine, deset puta više pacijenata na respiratoru nego 1. avgusta\nNedelja je, kao i uvek do sada, donela nešto manji broj novozaraženih nego radnim danima. Prema poslednjem preseku, na koronu su pozitivne još 1.722 osobe.\nBorbu sa kovidom izgubilo je još devet pacijenata, ukupno 7.266 od početka epidemije.\nIz kovid bolnica stižu upozoravajuće informacije jer se kapaciteti polako popunjavaju. Na bolničkom lečenju trenutno je 1.119 pacijenata, od kojih je 83 na respiratoru.\nPodsećanja radi, na početku meseca, 1. avgusta, u bolnicama se od kovida lečio 431 pacijent, a na respiratoru je bilo osam pacijenata – deset puta manje nego danas.\nDirektorka Kliničkog centra Vojvodine Edita Stokić rekla je za RTS da je na lečenju od kovida najviše pacijenata od četvrte do šeste decenije života.\nOni koji su u jedinicama intezivne nege su isključivo nevakcinisani, navela je Stokićeva.\nNevakcinisanje građana uz nepoštovanje mera i masovno okupljanje doveli su Tutin i Novi Pazar u alarmantnu situaciju. Prema rečima državnog sekretara Ministarstva zdravlja Mirsada Đerleka, brojke u tom gradu upozoravaju.\nĐerlek je napomenuo da hitno treba uvesti nove mere kako se u tim mestima ne bi ponovio katastrofalni scenario iz leta prošle godine.\nNova školska godina počinje u sredu\nZa dva dana počinje školska godina i biće organizovana po jednom od tri modela, zavisno od epidemijske situacije.\nPrve nedelje školske godine učenici će biti u klupama u gotovo svim osnovnim i srednjim školama, osim u srednjim školima u 15 jedinica lokalne samouprave – Kladovo, Petrovac na Mlavi, Nova Varoš, Priboj, Užice, Valjevo, Despotovac, Jagodina, Paraćin, Svilajnac, Rekovac, Ćuprija, Preševo, Novi Pazar i Bojnik, saopštilo je Ministarstvo.\nDačić raspisuje izbore u Mionici i Negotinu


Milorad Dodik „Šampion Istinomjera“ u 2019. godini | Istinomjer\nTokom protekle godine Istinomjer je ocijenio izjave preko 200 aktera sa bosanskohercegovačke političke scene. U kategorijama istinitosti i dosljednosti kao i u pogledu ispunjenosti datih obećanja, u 2019. godini ocijenjeno je blizu 500 izjava.\nNajviše neistinitih izjava skupio je član Predsjedništva Bosne i Hercegovine, Milorad Dodik – njih 14. Izjave predsjednice Republike Srpske, Željke Cvijanović u 2019. godini četiri puta su ocijenjene kao neistinite, dok su izjave lidera Stranke demokratske akcije i Hrvatske demokratske zajednice, Bakira Izetbegovića i Dragana Čovića, ali i do nedavno aktuelnog Predsjedavajućeg Vijeća ministara Denisa Zvizdića, po tri puta ocijenjene kao neistinite.\nMilorad Dodik, više puta neistine je izgovarao u kontekstu ustavnog uređenja Bosne i Hercegovine, kada je tvrdio da je BiH “sastavljena od dva entiteta i tri konstitutivna naroda” ili da je “državna zajednica” te da “nije država”; da je “Vijeće ministara Pomočni organ Predsjedništva BiH”; ali i neistine u vezi sa vođenjem spoljne politike, brojem građana srpske nacionalnosti u Bihaću ili brojem opština u Republici Srpskoj, sve do tema poput popularnosti predsjednika SAD-a, Donalda Trumpa.\nPredsjednica RS, Željka Cvijanović dva puta je izgovarala neistine u pogledu karaktera Rezolucije o vojnoj neutralnosti RS-a, jednom u januaru, a drugi put u augustu 2019. godine. Također, neistinite tvrdnje je iznosila i u vezi sa procentoma rasta penzija u RS, ali i tvrdila da se član V.I.5. Ustava BiH, kojim je propisano da su “odluke Ustavnog suda konačne i obavezujuće“, uopšte ne nalazi u Ustavu.\nLider SDA, Bakir Izetbegović tvrdio je „da su plate i penzije u FBiH za 20% veće nego one u RS“, da je „ZDK prvi po izvozu u BiH“ ili da je „Mehanizam koordinacije imao potpuni konsenzus u pripremi odgovora na Upitnik EK”.\nSa druge strane, član Predsjedništva BiH Željko Komšić četiri puta je dobio ocjenu istinito, dok su po dva puta istu ocjenu dobile izjave Milorada Dodika i Denisa Zvizdića.\nKomšić je istinu izgovorio u vezi sa odnosom BiH sa NATO savezom, ali i brojem žena koje učestvuju u mirovnim misijama UN-a, dok je bivši predsjedavajući Vijeća ministara BiH, Denis Zvizdić istine izgovorio u kontekstu rasta konkurentnosti bh. privrede, ali i o radu Parlamenta BiH.\nPrema ocjenama izjava u kategoriji dosljednosti, najnedosljedniji bili su Milorad Dodik sa tri negativne ocjene te lider Saveza za bolju budućnost i novoizabrani ministar sigurnosti BiH, Fahrudin Radončić i premijer Kantona Sarajevo Edin Forto sa dvije nedosljedne izjave.\nMeđu Dodikovim nedosljednostima o kojima je Istinomjer pisao našli su se njegovi stavovi iz marta 2019. godine u vezi sa imenovanjem predsjedavajućeg Vijeća ministara BiH, ali i angažovanjem OS BiH na zaštiti granica od ilegalnih prelazaka.\nFahrudin Radončić nedosljedan je bio čak tri puta u odnosu na svoje ranije stavove u pogledu koalicije sa SDA.\nNajdosljedniji akteri o kojima je Istinomjer pisao u 2019. godini bili su poslanik Saveza za Bolju Budućnost u Zastupničkom domu Parlamentarne skupštine Bosne i Hercegovine, Damir Arnaut i Naša Stranka, čiji javni istupi su po tri puta ocijenjeni kao dosljedni.\nDamir Arnaut, suprotno stavovima svog stranačkog lidera dva puta je ocijenjen dosljednim jer je još od Općih izbora održanih u oktobru 2018. godine, bio protiv koalicije SBB-a sa SDA.\nNajviše ocjena u protekloj godini Istinomjer je podijelio u kategoriji izjava koje su se odnosile na obećanja, pa su tako 173 obećanja zvaničnika ili političkih i javnih subjekata iz cijele BiH ocijenjena kao ispunjena, dok su 142 ocijenjena kao neispunjena.\nNajviše ispunjenih obećanja tokom 2019. godine, na portalu Istinomjer imao je gradonačelnik Banjaluke Igor Radojičić, njih osam. Obećanja donedavnog ministra vanjske trgovine i ekonomskih odnosa Bosne i Hercegovine, Mirka Šarovića te premijera Kantona Sarajevo Edina Forte sedam puta su ocijenjena kao ispunjena. Šest ispunjenih obećanja imao je načelnik Općine Stari Grad Sarajevo, Ibrahim Hadžibajrić, a po pet su imali predsjednik SDP-a BiH, Nermin Nikšić, ministar komunalne privrede i infrastrukture Kantona Sarajevo Srđan Mandić, te bivši predsjedavajući Skupštine Kantona Sarajevo i predsjednik partije Narod i pravda, Elmedin Konaković.\nIgor Radojičić ispunjavao je obećanja o infrastrukturnim projektima u Banjaluci kao što su gradnja novih vodovodnih sistema, gradnja kružnih tokova, ali i druga obećanja poput plaćanja doprinosa za liječenje djece u inostranstvu ili besplatnih sportskih sekcija u osnovnim školama.\nMirko Šarović je između ostalog ispunio data obećanja u vezi sa nastavkom izvoza mesa u Tursku, realizaciji projekta “Proizvedeno bez GMO”, izvozu piletine iz BiH na tržište EU, kao i iniciranju ukidanja carina za uvoz električnih automobile.\nSa druge strane, i u ovoj kategoriji prednjači Milorad Dodik sa 13 neispunjenih obećanja, a slijede ga premijer Republike Srpske, Radovan Višković i predsjednik Hrvatske demokratske zajednice, Dragan Čović sa po 7 neispunjenih obećanja. Po pet obećanja koja je istinomjer u 2019. godini ocijenio kao neispunjena dali su i Bakir Izetbegović, ministar saobraćaja Kantona Sarajevo, Adnan Šteta i načelnik sarajevske općine Centar, Nedžad Ajnadžić.\nMeđu brojnim neispunjenim obećanjima Milorada Dodika našlo se ono da će, ”ukoliko uskoro ne bude tužilačke odluke u slučaju stradanja Davida Dragičevića, pozvati građane na proteste pred banjalučko Okružno javno tužilaštvo”, ali i obećanja novinarima “da više neće morati ketiti” ispred zgrade Predsjedništva BiH.\nDragan Čović između ostalih nije ispunio obećanja da će Program restrukturiranja Aluminija biti u potpunosti izrađen do kraja jula 2019. godine; obećanje o skorom formiranju vlasti iz marta ove godine, ali i obećanje o skorom formiranju Doma naroda Parlamenta FBiH dato još u februaru.\nNeispunjena obećanja Radovana Viškovića o izradi Registra zaposlenih u RS do kraja 2019. godine; obećanje da će prosječna plata u RS prestići platu u FBiH; ali i da će podnijeti tužbu protiv FBiH i UIO zbog kako je govorio, “činjenice da ne postoji spremnost da se riješi pitanje raspodjele prihoda od indirektnih poreza”.\nNeke izjave Istinomjer kao ni prethodnih godina nije mogao ocijeniti u ove tri kategorije, pa su se one našle u rubric “Nevjerovatno ali Istinomjer”. Neke od tih izjava bile su one u kojima je Bakir Izetbegović najmanje tri puta u protekloj godini, bilo u funkciji opisa načina vođenja svoje politike ili brzine kretanja BiH ka Evropskoj uniji, iskoristio metaforu vožnje automobila. Bakir Izetbegović je i govoreći o potrebi “većeg povjerenja u liderstvo”, pojasnio kako politika liči na pecanje.\nU ovoj kategoriji svakako treba izdvojiti odgovor Fahrudina Radončića iz marta 2019. godine da ne zna da li treba da skoči sa tornja da bih dokazao da ga učešće u vlasti ne zanima. Fahrudin Radončić, imenovan je za ministra sigurnosti BiH 23. decembra, nakon što je ranije postigao sporazum o koaliciji na svim nivoima vlasti sa Strankom demokratske akcije i Demokratskom frontom.\nAko sumiramo sve rezultate Milorad Dodik tako je u 2019. godini ponio titulu svojevrsnog šampiona Istinomjera sa 34 ocjene, što svjedoči i o broju izjava i komentara na različite teme koje ovaj političar daje u svojim veoma čestim javnim istupima.\nOpširnije možete čitati i na portalu istinomjer.ba koji i u 2020. godini nastavlja sa praćenjem izjava i djelovanja bosanskohercegovačkih političara. Sve najbolje u 2020. godini želi vam tim Istinomjera.


Naslovnica NAJNOVIJE Svijet Video: Zračni udari na ISIL kod Palmire\nŠam – U zračnom udaru uništena su tri artiljerijska sistema, dvije zgrade, dva taktička vozila i sistem protuzračne odbrane.\nIzvor: YouTube/CJTF Operation Inherent Resolve via Storyful\nZvaničnici Združenih udarnih snaga (CJTF) protiv ISIL-a su objavili snimak zračnih udara na položaje grupe Islamska država Irak i Levant u blizini drevnog grada Palmire, koje su borci te grupe nedavno ponovno zauzeli.\nPrema američkom ministarstvu odbrane, tri artiljerijska sistema, dvije zgrade, dva taktička vozila i sistem protuzračne odbrane su uništeni u zračnom udaru prikazanom na videosnimku.\nNakon što su borci grupe ISIL ponovno zauzeli Palmiru 12. decembra, zvaničnici CJTF-a su obećali da će intervenirati, s obzirom da su snage ISIL-a zarobile velike količine sirijskog oružja tokom vojnih operacija u blizini vojne zračne baze Al-Tifor.\n“Zapovjedni general operacija CJTF-a protiv ISIL-a, Stephen J Townsend je na konferenciji za novinare 14. decembra kazao da ćemo napasti opremu prije nego što ona ugrozi operacije protiv ISIL-a”, rekao je pukovnik zračnih snaga John Dorrian, glasnogovornik operacija CJTF-a.\n“Nećemo dozvoliti ISIL-u da ima mogućnost da ugrozi Koaliciju ili partnerske snage”.\ndragan 19. Decembra 2016. At 09:08\nrusi ce dobiti ono sto zasluzuju\ni sve su prilike da ce uskoro\nsve drzave koje su njoj u okruzenju a koje pocinju sa slovom u.kao ukrajina uzbekistan itd..i sve one koje zavrsavaju sa stan, kao turkmenistan, azerbedjan, kirgistan,tadjikistan itd… ce je rastrgnuti iznutra\na nato ce zaista podlo izvana bombardovati masovno moskvu nuklarnim sistemima, a arapi ce nastradati mozda manje nego rusija koja ce doziveti sa malobrojnim stanovnisvom uglavnom u sibiru\nnaravno i zapad ce nastradati ali ne bas mnogo


Počinje nova sezona PowerUp! takmičenja za startape u oblasti održive energije - Prijave do 15. aprila - Edukaplus\nU organizaciji kompanije InnoEnergy, od prvog marta počinje prijavljivanje za PowerUp! – četvrto izdanje najvećeg takmičenja za startap kompanije koje rade u oblasti održive energije u Centralnoj Evropi. Ovo takmičenje za njih predstavlja odličnu priliku za razvoj poslovanja i uspostavljanje prisustva na međunarodnom tržištu. Takmičenje je otvoreno i za startap kompanije iz Srbije, podsećaju organizatori.\nPored finansijskih nagrada, pobednike takmičenja očekuje šansa da učestvuju u prestižnom Highway programu kompanije InnoEnergy, koji ideje i dizajne pretvara u tržišnu realnost. Ovaj program nudi finansiranje preduzetnika početnika do iznosa od 150.000 EUR i raznovrsnu podršku u oblasti razvoja i zaštite proizvoda, tim bildinga, pristupa međunarodnim kupcima i spoljnim izvorima finansiranja.\nJakub Miler, direktor kompanije InnoEnergy za Centralnu Evropu, objašnjava da najvažniji faktor koji izdvaja PowerUp! među ostalim takmičenjima nije samo veliko iskustvo organizatora, već njihov poslovni pristup.\n– Pokušavamo da ukažemo na rešenja i otvorena vrata. InnoEnergy je vodeći akcelerator u oblasti održive energije, čiji je uspeh rezultat činjenice da, pored novca, ulažemo i naše znanje i kontakte. Upravljamo najvećim inovacionim ekosistemom u svetu koji se sastoji od više od 320 članova. On uključuje vodeće energetske kompanije u Evropi, akademske i istraživačke centre, gradove i regione. Naše akcionare čine kompanije kao što su Schneider Electric, EDF, AGH, RAFAKO ili Tauron – rekao je Miler.\nPobednik prethodnog izdanja takmičenja bila je mađarska startap kompanija, HeatVentors, koja je predstavila inovativan način skladištenja toplotne energije, koji zahteva 90% manje prostora i omogućava uštedu od 20 do 40% energije.\nVelikom finalu PowerUp! takmičenja u Pragu i više od deset finala na nivou država prethodiće jedinstvene radionice sa najboljim evropskim poslovnim mentorima, koje pružaju mogućnost verifikacije poslovnog modela učesnika i usavršavaju njihove prezentacione veštine, dodaje se u saopštenju organizatora.


ksrs – Igokea m:tel\nJuniorski tim koji se takmiči u 1. ligi Republike Srpske večeras u Aleksandrovcu je slavio protiv ekipe Sutjeske iz Foče rezultatom 73:65. Bila je ovo 12. pobjeda u seniorskoj konkurenciji uz 10 poraza. Tamičenje su završili na 6. mjestu što je svakako veliki uspjeh u seniorskoj konkurenciji. Mladi tim je izgubio 1. četvrtinu, ali je...\n1.MLRS Student Igokea slavila u Boriku\n20/03/2022adminBC Igokea m:tel, Vijesti\nJuniori Igokee koji se takmiče u 1.MLRS savladali su domaću ekipu Akademija Borac Mako Print rezultatom 85:68. Poslije izjednačene 1. četvrtine igrači Student Igokee su vodili do samog kraja meča. Najefikasniji na utakmici bio je Smiljanjić sa 18 poena i 8 skokova, Milovanović je ubacio 15, a Delalić 14 poena. Kod Borca najefikasniji su bili...\nMladi Igosi ispustili pobjedu\n13/02/2022adminBC Igokea m:tel, Vijesti\nJuniori Igokee koji se takmiče u 1. ML Republike Srpske su izgubili u Aleksandrovcu od ekipe Rogatice rezultatom 73:71. Vodli su tokom cijleog meča, da bi u finišu utakmice iskusnija ekipa iz Rogatice prvo izjednačila, a kasnije i povela, iako su mladi igrači Student Igokee imali poslednji šut za pobjedu, ali lopta je pogodila obruč....


Virvel obeležava 20 godina karijere u Domu omladine Beograda | Balkanrock.com\nVirvel obeležava 20 godina karijere u Domu omladine Beograda\nBeogradska grupa Virvel najavila je koncert u Domu omladine Beograda u petak 29. aprila povodom 20 godina karijere. Godine 2019. Virvel objavljuje album „Žena sa bradom, patuljak, idiot“, koji je u svim izborima širom regiona svrstan u pet najboljih izdanja za tu godinu.\nPandemija je onemogućila promovisanje tog izdanja koje predstavlja dosadašnji vrhunac njihovog delovanja, pa i iz istog razloga do sad nije bilo moguće organizovati ni obeležavanje dve decenije postojanja grupe. Ovim koncertom u sali Amerikana, Virvel se odužuje vernoj publici i svima koji su pratili i podržavali bend od početka.\nBend od početka objavljuje izdanja pod sopstvenom etiketom Rapanelli Records, po čemu je takođe jedinstven slučaj. U dosadašnjoj karijeri objavili su više LP i EP izdanja, koja su naišla na izuzetan odziv kako kod publike, tako i kod relevantne kritike i medija. Singlovi sa njihovih albuma po pravilu su zauzimali najviša mesta svih regionalnih top lista. Grupa kontinuirano nastupa širom ex-yu, kako po klubovima tako i po festivalima.\nUlaznice su u prodaji na Blagajni Doma omladine i putem Tickets.rs mreže, po pretprodajnoj ceni od 700 dinara. Na dan koncerta cena ulaznice će iznositi 1.000 dinara.


Istraživači američkog Geološkog instituta otkrili su jezero na dnu kratera najaktivnijeg vulkana na Havajima, što je veoma neuobičajena pojava.\nIstraživači navode da vulkan Kilauea zagreva vodu u jezeru, u krateru u kojem je ranije bila lava.\nTemperatura vode je oko 70 stepeni, prenosi AP.\nLava u krateru je nestala prošle godine, kada je Kilauea prvi put prestala da eruptira, posle više od 30 godina.\nGeolog Met Patrik izjavio je da je teško odrediti koliko je duboka komora magme ispod dna kratera u kojem je pronađena voda, jer velike količine gasa neprestano izbijaju na površinu.\nIstraživači smatraju da je oblast i dalje nepristupačna i opasna zbog gasa i drugih rizika koji se pojavljuju.


Vreme 1440 - Epl – Najvrednija kompanija na svetu: Jabuka od bilion dolara -->\nEpl – Najvrednija kompanija na svetu >\nJabuka od bilion dolara\nTehnološki gigant Epl (Apple) postao je prva kompanija čija je vrednost na berzi dostigla hiljadu milijardi dolara. Sve su glasnije kritike da Epl i brojne druge vodeće IT kompanije zloupotrebljavaju svoj uticaj na tržištu i tako doprinose sve većoj koncentraciji globalnog kapitala\nPisao se januar 2007. godine kada je osnivač i dugogodišnji direktor Epla Stiv Džobs ambiciozno izjavio: "Danas će Epl ponovo otkriti telefon." Bilo je to na predstavljanju novih proizvoda njegove kompanije među kojima je počasno mesto zauzimao inovativni pametni uređaj pod nazivom "Ajfon". Jedanaest godina kasnije i nakon više od 1,4 milijarde prodatih ajfona, Epl je postao prva kompanija koja je na berzi dostigla vrednost od bilion dolara. To ni Stiv Džobs, koji je bio na čelu Epla do 2011, nije mogao ni da sanja\nDanas samo petnaestak zemalja u svetu na osnovu nominalnog bruto domaćeg proizvoda vredi više od ove kalifornijske kompanije. Sa hiljadu milijardi dolara tržišne kapitalizacije Jabuka je, na primer, u rangu sa ekonomijama Indonezije i Meksika, a veća od ekonomija Turske ili Švajcarske. Gledajući iz naše perspektive, tržišna vrednost Epla više od dvadeset puta je veća od nominalnog bruto društvenog proizvoda Srbije.\nMnogi misle da su takve nepojmljive sume zapravo "virtuelne". Kako god, činjenica je da se jedna akcija Epla prodaje po ceni od 207,05 dolara i da sa njima na berzi može slobodno da se trguje.\nPoverenje u Epl ima i jedan od vodećih svetskih investitora, Voren Bafet, čiji je fond Berkšir Hatavej kontinuirano ulagao u tehnološkog džina iz Kupertina i postao najveći pojedinačni akcionar. "To je neverovatna kompanija", kratko je odgovorio Voren Bafet na pitanje zbog čega toliko novca ulaže baš u Epl.\nPre samo dvadeset godina preduzeće koje je osnovao Stiv Džobs nalazilo se na ivici bankrota, a njegovim akcijama u to vreme trgovalo se po ceni manjoj od jednog dolara. Od kada se ajfon 2007. godine prvi put pojavio na tržištu, cena akcija kompanije uvećala se jedanaest puta. Iako Epl nije najveći proizvođač smartfona – po broju prodatih telefona ispred njega su korejski Samsung i kineski Huavej – kompanija "sedi na planini gotovinskih rezervi od 285 milijardi dolara i u 2017. je ostvarila neto dobit u iznosu od 48,5 milijardi dolara", navodi britanski "Gardijan".\nMada su mnogi smatrali da je Eplu već duže vreme bio potreban potpuno nov proizvod kako bi se nastavio trend rasta prodaje i profita, glavni izvršni direktor Epla Tim Kuk je rekao da je upravo zahvaljujući odličnoj prodaji postojećeg premijum smartfona ajfon iks, ali i većim prihodima od prodaje usluga iz Eplovih onlajn prodavnica aplikacija, probijena magična granica od bilion dolara. Ajfon iks, koji je za nekoliko stotina dolara/evra/funti skuplji od prethodnih ajfon uređaja, posebno je dobro prošao na tržištima Kine i Japana, iako se ukupan broj prodatih Epl telefona u svetu nije mnogo promenio u odnosu na prethodnu godinu. Oni su u proseku "samo" postali dosta skuplji, pa otuda i rast profita. Za sada, proizvodi kompanije nisu pogođeni carinskim ratom SAD i Kine.\nEMOTIVNA VEZA: Nije, međutim, samo uspeh ajfona doprineo pravoj renesansi poslovanja kompanije Epl. Iako se o njenim poslovnim rezultatima i strategiji priča svako-malo i na svim meridijanima, činjenica je da to preduzeće već decenijama gaji specifičan poslovni model umnogome različit od konkurencije. Deo tako velikog uspeha – osim što je suštinski bio baziran na "viziji budućnosti" i prepoznavanju potreba novih generacija korisnika – zasnovan je i na Eplovom kreiranju čitave platforme različitih proizvoda i servisa, odnosno strogo kontrolisanog tehnološkog eko-sistema ove firme. On se prostire od Eplove onlajn prodavnice aplikacija, gde se potrošači, između ostalog, mogu pretplatiti na muziku i druge tipove usluga, zatim uvođenja sopstvenog operativnog sistema, kao i sistema bezgotovinskog plaćanja; tu su i cloud servisi, kao i odeljenja za razne hardvere i proizvodnju brojnih uređaja i gedžeta kao što su računari, telefoni, tableti, televizori, muzički plejeri, smart-satovi itd.\nDeo finansijskog uspeha leži i u činjenici da u Eplu faktički ništa nije besplatno. Ilustrativan primer takve korporativne politike jesu i (pre)skupi dodaci, punjači, slušalice, kablovi i slične "potrepštine" koje omogućavaju još bolji doživljaj osnovnih uređaja. Uprkos tome, entuzijazam i fanatična lojalnost korisnika ovom brendu podstakla je naučnike da se ozbiljno pozabave i psihološkim razlozima zbog kojih je Epl tako uspešan na tržištu.\nMagazin "Forbs" navodi da je "Eplova veza sa potrošačima prošla put od "jednostavnog emocionalnog odnosa" do nivoa kada je "uspela da se stvarno poveže sa njihovim umovima". Takva jedna "neurološka povezanost", navodi "Forbs", događa se kada "brend ili usluga stvaraju snažan psihološki i emocionalni odgovor koji funkcioniše na podsvesnom nivou potrošača i to na način koji se obično ne može lako shvatiti ili ga korisnik može nužno prepoznati".\nMarketinški gledano, Eplu je u prethodnom periodu pošlo za rukom da uspešno objedini i isporuči nekoliko važnih poruka svojim potrošačima: osim pomenute emotivne povezanosti, tu su još i minimalistički i funkcionalni dizajn uređaja, koji potpomažu jednostavnost njihovog korišćenja – a pritom su i zabavni, što posebno cene mlađe generacije korisnika.\nTakođe, u kompaniji je brižljivo negovan i koncept marketinškog odnosa sa potrošačima (CRM), što doprinosi osećanju korisnika da ih Epl poznaje i razume, te da im se obraća njihovim jezikom. Zahvaljujući tome, preduzeće je uspelo da izgradi "hardkor" bazu svojih fanova – kakva se retko može videti bilo gde u svetu i u bilo kojoj drugoj kompaniji. Mnogi autori, sa nemalom dozom cinizma, ovakvu odanost upoređuju sa pripadnošću kakvoj sekti.\nTome svakako doprinosi i planski stvarana aura mističnosti koja okružuje Epl – o tome šta rade, koji su im planovi, kakvi će biti novi proizvodi, čime će iznenaditi tržište itd. – jer se pod strogim velom tajne brižljivo čuvaju budući strateški poslovni potezi ove firme. Upravo je takav jedan holistički pristup poslovanju, procesima i aktivnostima, koji je ova kompanija primenjivala svih ovih godina, utkan u temelje Eplovog uspeha na izuzetno konkurentnom tržištu digitalnih i tehnoloških inovatora 21. veka.\nREKORD: Vrednost akcija Epla na berzi u Njujorku\nBROJNE KONTROVERZE: I moglo bi još dugo da se ispredaju priče o globalnim uspesima Jabuke, ali, u slučaju ove kompanije, velike uspehe pratile su i brojne kontroverze, i to od trenutka kada se našla među vodećim mejnstrim biznis organizacijama u svetu.\nPoznato je da tehnološki gigant sa sedištem u Kaliforniji već godinama "autsorsuje" stotine hiljada radnih mesta u zemljama poput Kine, Tajvana, Japana, Singapura. Sve glasnije se mogu čuti kritike o izuzetno lošim uslovima rada u tim ogromnim fabrikama električnih komponenti širom Azije koje opslužuju vodeće tehnološke gigante.\nSurov odnos prema zaposlenima, bedne plate i prekoračenja u ionako prekovremenom radu, samo su neke od optužbi koje bacaju senku na uspeh Epla, a u izveštajima organizacije Amnesti internešenel pominju se čak i slučajevi inače strogo zabranjenog dečijeg rada u proizvodnim pogonima. Iako se američki predsednik Donald Tramp, na primer, nije obazirao na optužbe o lošim uslovima zaposlenih u fabrikama koje proizvode delove za Epl, on je više puta razgovarao sa Timom Kukom o tome da se proizvodnja ove kompanije vrati u SAD. Mada od prvog čoveka Epla nije dobio garancije da će se proizvodnja ajfona preseliti u Ameriku, da bi odobrovoljio šefa Bele kuće Tim Kuk je najavio kapitalnu potrošnju od 30 milijardi dolara u SAD u narednih pet godina i otvaranje 20.000 novih radnih mesta.\nPored nove centrale kompanije i Kampusa Epla koji podseća na svemirski brod, Tim Kuk je najavio i da će nove investicije i potrošnja direktno doprineti američkoj ekonomiji sa nekih 350 milijardi dolara u narednom petogodišnjem ciklusu.\nOsim što treba ozbiljno da poradi na kvalitetu života i rada svojih zaposlenih, pre svega u Aziji, američki tehnološki džin bio je nedavno prinuđen da se posipa pepelom i izvinjava svojim korisnicima kada je otkriveno da namerno usporava rad starijih modela ajfona, kako bi naterali kupce da nabavljaju novije (i skuplje) modele.\nKONCENTRACIJA KAPITALA: Tih "istorijskih" hiljadu milijardi sadašnje vrednosti Epla ukazuju i na još jedan narastajući problem svetske ekonomije: sve veća koncentracija enormnog kapitala u rukama svega nekoliko tehnoloških preduzeća i pojedinaca, koji taj novac koriste i za ostvarivanje sve većeg globalnog uticaja. Problem, međutim, nastaje kada taj uticaj ne ide u korist većeg dela zajednice, naprotiv. "Njujork tajms" navodi da "ekonomisti počinju da razmatraju da li porast takozvanih superstar kompanija doprinosi ionako nedovoljnom rastu plata, smanjivanju srednje klase i povećanju nejednakosti prihoda u Sjedinjenim Državama". "Veliki društveni i politički uticaj ovih megakompanija", navodi se u analizi američkih novina, "podstakao je neke zakonodavce da zahtevaju veću regulativu, kako bi ih zauzdali."\nIsti list je preneo rezultate istraživanja profesora sa Univerziteta iz Arizone i Ohajo Stejta, u kome se navodi da je "u proteklih nekoliko decenija došlo do velikog pomaka u distribuciji korporativnog profita među američkim kompanijama". U istraživanju se navodi da je "1975. godine 109 kompanija ubiralo polovinu profita na berzi. Danas to čini svega 30 kompanija."\nJoš neverovatnije deluje podatak da su ove godine svega pet tehnoloških kompanija – Fejsbuk, Epl, Amazon, krovna kompanija Gugla Alfabet i Netfliks – ostvarile otprilike polovinu ukupne dobiti postignute u berzanskom indeksu Standard & Pur 500. Britanski "Gardijan" podseća i da ukupna vrednost tih pet kompanija danas iznosi neverovatnih 19 odsto američkog BDP-a.\nUTAJA POREZA: Sličnu taktiku "zauzdavanja" velikih korporacija, uglavnom iz IT sektora, sve češće koristi i Evropska komisija. Ona se fokusirala na borbu protiv utaje poreza kompanija koje svoje basnoslovne profite prebacuju u poreske oaze, često i u zemlje sâme EU poput Irske ili Luksemburga. Pre dve godine, na primer, Antimonopolska regulatorna agencija EU naložila je upravo Eplu da retroaktivno plati trinaest milijardi evra poreza Republici Irskoj, gde je godinama uživala "ilegalne" poreske olakšice. Tada je javnost uzburkao i izveštaj američkog ogranka neprofitne organizacije Oksfam (Oxfam), koji je otkrio da je pedeset najvećih američkih kompanija, među kojima su i Majkrosoft, Dženeral elektrik, Epl i Gugl, u inostranim poreskim oazama sakrilo čak 1400 milijardi dolara.\nNe treba zaboraviti da je Gugl u EU nedavno bio kažnjen sa pet milijardi evra zbog "zloupotrebe" tržišne pozicije, prisiljavanja preduzeća koja proizvode mobilne telefone da instaliraju Gugl aplikacije na svojim uređajima. Zbog sličnih prekršaja i Majkrosoft je svojevremeno plaćao drakonske kazne i na kraju bio prinuđen da se povinuje instrukcijama EU.\nPOTPUNA DOMINACIJA: Imajući u vidu da Epl i Gugl danas zajedno obezbeđuju softverska rešenja za gotovo 99 odsto tržišta pametnih telefona i da kompanije kao što su Fejsbuk, Gugl i Amazon imaju apsolutnu dominaciju na tržištu onlajn oglašavanja (pojedina istraživanja pokazuju da 85 centi od svakog dolara koji je potrošen na onlajn reklamiranje odlazi na račun ovih kompanija), postavlja se pitanje na koji način se odnositi prema sve jačim monopolističkim tendencijama vodećih tehnoloških korporacija u svetu. Ne čudi stoga što pojedini svetski lideri razmatraju uvođenje tzv. "digitalnih" ambasadora za uspostavljanje što tešnjih odnosa sa američkim divovima iz IT sektora, jer one imaju i te tako veliki uticaj na globalnu ekonomiju.\nGrađanima i korisnicima usluga ostaje da se (verovatno uludo) nadaju da će makar užasna praksa masovnog nadgledanja i prikupljanja ličnih podataka građana i njihove prodaje velikim oglašivačima, kompanijama ili čak i vladama – a koje kontinuirano vrše najmoćnije tehnološke kompanije – biti umanjena, ako već ne postoji mogućnost da takva praksa bude u potpunosti zabranjena.\nGodišnja plata za devet sekundi\nSvega nekoliko dana pre nego što je Epl dostigao istorijsku tržišnu vrednost, još jedna vest koja kao da je izašla iz rubrike "Verovali ili ne" o koncentraciji ogromnog kapitala u privatnim rukama, našla se na naslovnim stranama medija širom sveta.\nNaime, lično bogatstvo osnivača i vlasnika Amazona Džefa Bezosa dostiglo je nove rekorde a njegova neto vrednost prevazišla je 150 milijardi dolara, čime je ovaj preduzetnik postao najbogatija osoba u novijoj istoriji. Samo tokom ove godine, zahvaljujući porastu vrednosti deonica Amazona, Bezosovo lično bogatstvo uvećalo se za više od pedeset milijardi dolara. Frapantno zvuči podatak da je izvršnom direktoru Amazona potrebno svega nešto manje od devet sekundi da zaradi prosečnu godišnju platu svog radnika.\nRam za Jabuku\nDosije »Vremena« – Jezik u Evropskoj uniji >\nEngleski bez Engleza


Blater savetuje Obamu – Nadlanu.com\nBlater savetuje Obamu\nNJUJORK, 27. jula 2009. (Beta) – Predsednik Svetske fudbalske federacije (Fifa) Sep Blater izneće na današnjem sastanku s američkim predsednikom Barakom Obamom u Vašingtonu svoje predloge za popularizaciju fudbala u SAD.\nGlavni problem fudbala u SAD, kako je ocenio Blater u intervjuu agenciji Asošijeted pres, jeste taj što fudbalska sezona u toj zemlji nije prilagođena međunarodnim terminima.\n“Želimo da SAD imaju jaku ligu, ali problem je što ona ne može da privuče velike igrače sa evropskog tržišta. Amerikanci moraju da razmotre mogućnost da promene kalendar i ne igraju od proleća do jeseni, već obrnuto, kao i svi ostali na svetu“, rekao je Blater.\nPredsednik Fife je primetio i da u MLS ligi SAD ne igraju najbolji američki fudbaleri. Reprezentaciju SAD, koja je sinoć izgubila od Meksika sa 0:5 u finalu Zlatnog kupa, činilo je čak 18 igrača iz evropskih timova i samo pet iz MLS lige.\n“To nije samo problem SAD, već i Brazila i Argentine. Američkom fudbalu bi mnogo pomoglo kada bi heroji i zvezde ostajale da tu i igraju. Kako drugačije da se mladi identifikuju sa ovim sportom?”, zapitao se Blater, koji će Obamu pozvati i da mu sledeće godine bude gost na Mundijalu u Južnoj Africi.


ponedeljak, 2. novembar 2015. 16:10h\nDragan Vitorović, predsednik udruženja "Parakvad VŠ", i Milica Cvijanović\nZahvaljujemo se svim Vrščanima koji učestvuju u ovoj akciji, koja je sve uspešnija i masovnija. Zahvaljujemo se i DP "Drugi Oktobar" za nesebičnu tehničku podršku našoj akciji. Posebno nam je drago što su se akciji odazvale obrazovne ustanove, škole i vrtići, u kojima deca sakupljaju čepove zahvaljujući kojima će se njihovim drugarima kupiti pomagala za lakši i ravnopravniji život, kao i brojni privredni kolektivi i pojedinci, kaže Dragan Vitorović, predsednik udruženja "Parakvad VŠ".\nUdruženje "Parakvad VŠ" pokrenulo je akciju "Sakupi humani čep" koja se bazira na prikupljanju plastičnih čepova. Bez obzira koje veličine, boje i oblika, svi čepovi koji su napravljeni od plastike dolaze u obzir. Akcija je istovremeno ekološkog, humanitarnog, inkluzivnog karaktera, ali sa mnogo volonterskog angažmana.\nNaša poruka svim građanima glasi "Sakupi humani čep", pomozi ljudima kojima je pomoć potrebna i njihov već težak život učiniti lakšim. Sakupljanjem plastičnih čepova sa ambalaža i njihovom daljom distribucijom obezbeđuje se novac za nabavku ortopedskih pomagala namenjenim osobama sa invaliditetom. Istovremeno, cilj je i menjanje svesti o osobama sa invaliditetom kao korisnim i aktivnim pripadnicima društva. Na ovaj način podiže se i ekološka svest kod građana, a posebno kod dece i omladine, napominju u Udruženju.\nudruženje paraplegičara i kvadriplegičara


Ko je kriv za lošu struju - Glas Podrinja\nPočetkom prošle sedmice tri dana nekoliko mačvanskih sela ponovo je bilo bez struje, što je nažalost već ustaljena praksa i velika sramota Elektroprivrede Srbije i njenih nesposobnih političkih direktora u Šapcu i Loznici.\nNije pomoglo ni što je direktor šabačke Elektrodistribucije pred izbore za savete mesnih zajednica menjao stubove u pojedinim selima Mačve. Cilj nije ni bio da seljaci imaju bolju struju već da se direktor sa svojom partijskom bratijom slika i promoviše, ružeći gradsku vlast.\nPri tom se direktor šabačke Elektrodistribucije građanima obraća u ime Srpske napredne stranke, tako da su građani zbunjeni i ne znaju ko im, i od kojih para, čini dobro. Neobično je da se jedna stranka bavi elektromaterijalom i poboljšava električnu mrežu, ali to upravo tvrdi direktor Elektrodistribucije u Šapcu.\nBilo bi dobro da meštani znaju kome da se žale zbog nestanka struje: šabačkoj Elektrodistribuciji ili šabačkom SNS.


Naslovne strane za ponedeljak, 2. jul 2018. godine – NovostiDana.rs\nPOLITIKA– „Nordijski model je moguć i na Balkanu“, kaže za list premijerka Norveške Eva Solberg. „Tvitom na notu“, naslov je teksta o zemljama koje su povukle priznanje nezavisnosti Kosova i reakcijama iz Prištine na društvenim mrežama. „Ove godine nestalo gotovo 500 dece“, o prijavljenom nastanku dece i tome da osmoro još nije pronadjeno.\nALO– O navodnom sukobu u Srpskoj pravoslavnoj crkvi „Amfilohije ruši Irineja zbog Kosova!“.\nBLIC– „Rekonstrukcija pomerena za oktobar“, o tome da će odluke o promenama u vladi sačekati jesen, dok se ne reši pitanje Kosova. „Bugarski ortak Tome Nikolića ruši Borisova“, list piše da je tajkun sa Interpolove poternice Cvetan Vasilev dobio azil u Srbiji. „Nikad žešća borba za indeks na IT studijama“, o prvim rang listama za upis na fakultete.\nVEČERNJE NOVOSTI– „Svi u borbu protiv droge“, o strategiji države za suzbijanje narkotika. „Uveren sam da uskoro izlazim na slobodu“, kaže za list Dragan Vasiljević iz splitskog zatvora, osudjen za ratne zločine u Hrvatskoj. „Haradinaj džaba zove Ameriku u pomoć“, o dijalogu Beograda i Prištine o rešavanju pitanja Kosova.\nDANAS– „Aleksandar Vučić govori o dogovoru sa Albancima, a ne kaže na šta misli“, kaže za list advokat i bivši političar iz Prištine Azem Vlasi. „Bakić: Putin u Beogradu u funkciji pregovora o Kosovu“, o poseti ruskog predsednika Vladimira Putina u novembru u Beogradu. „Bivši dekan Milan Višnjić oslobodjen svih optužbi“, o tome da je bivši dekan Medicinskog fakulteta u Nišu, oslobodjen posle pet godina optužbi za zloupotrebu službenog položaja.\nINFORMER– „Rusija srušila Španiju“, o pobedi ruske reprezentacije nad španskom na Svetskom prvenstvu u fudbalu. List piše da će „Ceo jul biti vreo i suv“.\nKURIR– List piše da je „Tito planirao Jugoslaviju do Istanbula“. „Špijunski rat zbog Kosova“, o tome šta se krije iza diplomatskih kulisa.\nSRPSKI TELEGRAF– List najavljuje intervju sa nekadašnjim komandantom Žandarmerije Goranom Radosavljevićem „Istina o Djindjiću i Legiji“.


Na autoputu se dogodila neobična saobraćajna nesreća - letjele su novčanice (VIDEO) | AutoSnova.com\nNa autoputu se dogodila neobična saobraćajna nesreća – letjele su novčanice (VIDEO) Reviewed by Momizat on Jan 30 . Kada se dogodi saobraćajna nesreća, policija i vatrogasci obično su skoncentrisani na pomaganje povređenima i prikupljanje dokaznog materijala. Kod ove saobraća Kada se dogodi saobraćajna nesreća, policija i vatrogasci obično su skoncentrisani na pomaganje povređenima i prikupljanje dokaznog materijala. Kod ove saobraća Rating: 0\nNa autoputu se dogodila neobična saobraćajna nesreća – letjele su novčanice (VIDEO)\nKada se dogodi saobraćajna nesreća, policija i vatrogasci obično su skoncentrisani na pomaganje povređenima i prikupljanje dokaznog materijala. Kod ove saobraćajne nesreće, svi su se skoncentrisali na prikupljanje dolarskih novčanica…


Šabački model odlučivanja predstavljen u Beču - Glas Podrinja\nGradonačelnik Šapca Nebojša Zelenović jedan je od učesnika dvodnevnog Simpozijuma gradonačelnika koji je organizovan 26. i 27. februara u Beču, u Austriji.\nSimpozijum je okupio više od 150 učesnika i zvaničnika Centralne i lokalne uprave, udruženja lokalnih vlasti i predstavnika civilnog društva iz Jugoistočne Evrope, kako su podelili ideje i inovacije koje se dešavaju u njihovim gradovima, predstavili dosadašnja dostignuća u opštinskim finansijama, urbanističko planiranje i upravljanje zemljištem, urbano upravljanje i angažovanje građana.\nU okviru panel diskusije koja se odnosi na gradsko rukovodstvo i kolaborativno upravljanje, jedan od govornika je bio i gradonačelnik Šapca Nebojša Zelenović, koji je govorio o većoj društvenoj odgovornosti i poboljšavanju dostupnosti usluga građanima.\nGradonačelnik Zelenović je rekao da je veliki uspeh za Grad Šabac što je jedan od učesnika na važnom Simpozijumu, jer su predstavljeni načini i metode na osnovu kojih su građani uključeni u neposredno odlučivanje.\n-Grad Šabac je imao priliku da ponudi nešto novo i neuobičajeno za Srbiju. Govorio sam o uključivanju građana u neposredno odlučivanje, o povraćaju novca od poreza na imovinu u mesne zajednice i načinima na koje građani odlučuju kako će se trošiti ta sredstva. Predstavio sam iskustva sa referenduma koje smo prošlog decembra organizovali u 24 seoske i prigradske mesne zajednice. Uspeli smo da nametnemo jednu ozbiljnu temu o kojoj će se dugo govoriti, jer mi u Šapcu imamo model koji možemo da ponudimo i drugima. Složili smo se da kada građani slobodno odlučuju, oni donose najbolje odluke, kazao je Zelenović.\nGost govornik na ovoj panel-diskusiji je bio Valentino Castellani, bivši gradonačelnik Torina u Italiji.\nNa panel diskusiji su pored gradonačelnika Šapca govorili: Snežana Matijević, gradonačelnica Tivta (Crna Gora), Igor Radojičić, gradonačelnik Banjaluke (Bosna i Hercegovina), Boris Miletić, gradonačelnik Pule (Hrvatska), Ace Kočevski, gradonačelnik Velesa (Makedonija) i Arbjan Mazniku, zamenik gradonačelnika Tirane (Albanija).\nSimpozijum je omogućio gradonačelnicima i gradskim liderima, lokalnim vladama, partnerima Programa za urbano partnerstvo i ključnim zainteresovanim stranama da podele svoje inovacije i predstave načine na koje im je program pomogao u napredovanju.\nOsnovna tema Simpozijuma bio je održivi i inkluzivni urbanistički razvoj u Jugoistočnoj Evropi - Gradovi za ljude, sa fokusom na rukovodstvo grada, održivi lokalni razvoj, odgovornosti i učešća javnosti u poboljšanju kvaliteta života građana.\nOkupljanje je služilo kao prilika za potvrđivanje napretka Programa urbanog partnerstva. Konferencija je predstavila dobre prakse u gradskom menadžmentu iz Beča i iz drugih gradova Evrope i šire.\nUčesnici Simpozijuma u Beču su bili gradonačelnici iz jugoistočne Evrope , rukovodioci finansija, urbanisti, rukovodioci lokalnog ekonomskog razvoja, udruženja lokalnih vlasti, nevladinih organizacija, poslovne zajednice i razvojni partneri. Gosti govornici su bili gradonačelnici iz evropskih gradova koji su vodili uspešne reforme koje služe kao dobre prakse, primenjive u Jugoistočnoj Evropi.


Implementacija NAV rešenja za proizvodni proces u kompaniji D-Company\nKao sertifikovani Dynamics partner za Srbiju, poverena nam je implementacija poslovno-informacionog sistema Microsoft Dynamics NAV u kompaniji D-Company, koju smo započeli pre izvesnog vremena. Uspešno smo završili projekat analize poslovnih procesa, izrade projektog plana i izradu dokumenta funkcionalnih zahteva.\nD-company radi proširenja poslovanja i izgradnje novog proizvodnog pogona je kratkoročno zaustavio implementaciju koju sad ponosno nastvljamo i nadamo se da će ostale faze projekta isto biti uspešno realizovane.\n„D-Company je firma koja zapošljava više od 350 zaposlenih, što je svrstava u jednu od vodećih domaćih proizvodnih kompanija. D-Company je fokusiran na stalna unapređenja proizvodnog procesa, investicije u najsofisiciraniju opremu za proizvodnju i kontinuirano ulaganje u mogućnosti proširenja proizvodnog asortimana, pa se implementacija ERP rešenja nameće kao preduslov praćenja procesa u kompaniji i osnove za dalji rast. Iako se jugoistok Srbije tradicionalno smatra najnerazvijenijim delom Srbije, D-Company pokazuje da se i u ovom delu zemlje može uspešno poslovati, i opstajati dugi niz godina, velike proizvodne kompanije, koje upošljavaju veliki broj lokalnih radnika, i to kao jedan od vodećih svetskih proizvođača u delu kalupa za auto gume.“ – Dušan Mitić, rukovodilac Dynamics NAV tima u IN2 Beograd\nOsnovni cilj implementacije sitema je standardizacija poslovanja, automatizacija procesa i kreiranje kvalitetne osnove za izveštavanje. Automatizacija poručivanja od dobavljača ali i porudžbina kupaca, sistemsko praćenje potraživanja i dugovanja, kontrola logistike i fizičkog toka zaliha, i potpuno pouzdan aspekt finansija i obračuna zarada, nameću se kao osnovni zahtevi daljeg rasta kompanije, i samim tim se postavljaju kao osnovni zahtevi implementacije novog rešenja.\nIpak, najveći izazov implementacije je pokrivanje proizvodnog procesa novim rešenjem, s obzirom da je praćenje proizvodnje od krucijalne važnosti za D-Company. Izazov se posebno ogleda u činjenici da je proizvodni proces krajnje specifičan, jer se kalupi izrađuju prema specifičnim zahtevima klijenata, uz česte dorade i remont postojećih kalupa. Izrada kalupa je dugotrajan proces, koji prolazi kroz više faza i duži vremenski period, koji uključuje veliki broj mašina i radnika, pa je od izuzetne važnosti praćenje čitavog procesa, od izrade tehničke specifikacije do završetka izrade kalupa i otpreme kupcu.\n„Pošto D Company raspolaže velikim proizvodnim kapacitetom, od novog sistema se očekuju i značajna unapređenja u delu terminiranja radnih naloga, raspodele resursa i praćenja opterećenja i iskorišćenja kapaciteta, na šta ćemo postaviti poseban fokus tokom implementacije.“ – Dušan Mitić, rukovodilac Dynamics NAV tima u IN2 Beograd\nKako IN2 već ima iskustva u uspešnim implementacijama rešenja Dynamics NAV u specijalizovanim proizvodnim procesima i u kompanijama koje vrše proizvodnju po porudžbini kupaca, uvereni smo da će implementacija biti uspešno završena, i da će klijent ostvariti očekivana unapređenja od implementacije novog rešenja.\nD-Company je kompanija sa sedištem u Babušnici koja se bavi proizvodnjom i prodajom kalupa za motorne gume. U svom proizvodnom asortimanu nudi kalupe za pneumatike dimenzija od 10“ do 52“, u različitim konstrukcijama i primenjujući različite metode proizvodnje.\nKompanija je počela sa poslovanjem 1991. godine proizvodeći gvozdene delove za kalupe. Nakon par godina kompanija je počela sa izradom kompletnih kalupa a danas je široko poznata kompanija koja proizvodi i prodaje svoje kalupe renomiranim svetskim i domaćim proizvođačima guma.\nKompanija je visoko tehnički opremljena pošto konstantno ulaže u najnovije i najkvalitetnije mašine koje učestvuju u proizvodnom procesu.\nIN2: Implementiran Microsoft Dynamics AX u kompanijama Baumit u Hrvatskoj i Sloveniji